ಎನ್‍ಚ್ಯಾಂಟೆಡ್ 2007ರಲ್ಲಿ ಬಿಡುಗಡೆಯಾದ ಅಮೆರಿಕನ್ ಫ್ಯಾಂಟಸಿ-ಸಂಗೀತಮಯ ಚಲನಚಿತ್ರವಾಗಿದ್ದು, ಇದರ ನಿರ್ಮಾಣ ಮತ್ತು ವಿತರಣೆಯನ್ನು Picturesನವರು ಮತ್ತು ಸಹಯೋಗದಲ್ಲಿ ನಿರ್ವಹಿಸಿದರು. ಚಿತ್ರಕಥೆ ಬಿಲ್ ಕೆಲ್ಲೀಯವರದು ಮತ್ತು ನಿರ್ದೇಶನ ಕೆವಿನ್ ಲಿಮಾರವರದು. ಚಲನಚಿತ್ರದಲ್ಲಿ ನಟಿಸಿರುವವರು ಏಮೀ ಆಡಮ್ಸ್, ಪ್ಯಾಟ್ರಿಕ್ ಡೆಂಪ್‌ಸೀ, ಜೇಮ್ಸ್ ಮಾರ್ಸ್‌ಡೆನ್, ಟಿಮೊಥಿ ಸ್ಪಾಲ್, ಇಡಿನಾ ಮೆನ್‌ಜೆಲ್, ರೇಚೆಲ್ ಕೋವೀ, ಮತ್ತು ಸೂಸನ್ ಸರಂಡನ್. ಚಲನಚಿತ್ರದ ಪ್ರಥಮ ಪ್ರದರ್ಶನವು ಅಕ್ಟೋಬರ್ 20, 2007ರಂದು ಲಂಡನ್ ಫಿಲ್ಮ್ ಫೆಸ್ಟಿವಲ್ನಲ್ಲಿ, ನವೆಂಬರ್ 21, 2007ರ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಎಲ್ಲೆಡೆ ಬಿಡುಗಡೆಯಾಗುವ ಮುನ್ನ ನಡೆಯಿತು. ಇದು Vistaಗೆ ಬದಲಾಗಿ ವಿತರಿಸಿದ ಮೊದಲ ಚಲನಚಿತ್ರವಾಗಿತ್ತು, ಏಕೆಂದರೆ ಮೇ 2007ರಲ್ಲಿ ಅರೆ-ನಿವೃತ್ತಿ ಪಡೆದುಕೊಂಡು ಭವಿಷ್ಯದ ಎಲ್ಲಾ ಚಲನಚಿತ್ರಗಳು Picturesನಿಂದ ಶಾಶ್ವತವಾಗಿ ವಿತರಿಸಲ್ಪಡಲು ಏರ್ಪಾಡು ಮಾಡಿತ್ತು. ಕಥಾವಸ್ತುವು ತನ್ನ ಎನಿಮೇಟೆಡ್ ಪ್ರಪಂಚವಾದ ಆಂದಲೇಶಿಯಾದಿಂದ ಬಲವಂತವಾಗಿ ಹೊರದೂಡಲ್ಪಟ್ಟು ನ್ಯೂಯಾರ್ಕ್ ನಗರದ ಲೈವ್-ಆಕ್ಷನ್ ಪ್ರಪಂಚವನ್ನು ಪ್ರವೇಶಿಸುವ ಜಿಸೆಲ್ ಎಂಬ ಆದರ್ಶ ರಾಜಕುಮಾರಿಯ ಮೇಲೆ ಗಮನ ಕೇಂದ್ರೀಕರಿಸುತ್ತದೆ. ಲೈವ್ ಆಕ್ಷನ್ ಚಲನಚಿತ್ರ ನಿರ್ಮಾಣ, ಸಾಂಪ್ರದಾಯಿಕ ಅನಿಮೇಶನ್ ಮತ್ತು ಕಂಪ್ಯೂಟರ್-ಸೃಷ್ಟೀಕೃತ ಪ್ರತಿಮೆಗಳ ಮಿಶ್ರಣದ ಮೂಲಕ Disneyಯ ಭೂತಕಾಲದ ಮತ್ತು ಭವಿಷ್ಯದ ಕೆಲಸಗಳ ಬಗ್ಗೆ ಹಲವಾರು ಉಲ್ಲೇಖಗಳನ್ನು ಮಾಡುವ ಈ ಚಲನಚಿತ್ರವು ಸಾಂಪ್ರದಾಯಿಕ Classicsಗಳಿಗೆ ಗೌರವಾರ್ಪಣೆಯೂ, ಸ್ವ-ವಿಡಂಬನೆಯೂ ಆಗಿದೆ. 2004ರಲ್ಲಿ ಸಂಪೂರ್ಣವಾಗಿ ಕಂಪ್ಯೂಟರ್ ಅನಿಮೇಶನ್‌ಗೇ ಸ್ಥಿತ್ಯಂತರ ಮಾಡಬೇಕೆಂಬ ಕಂಪೆನಿಯ ನಿರ್ಧಾರದ ನಂತರ ಇದು ಚಲನಚಿತ್ರಕ್ಕೆ ಸಾಂಪ್ರದಾಯಿಕ ಅನಿಮೇಶನ್‌ನ ಮರಳುವಿಕೆಯನ್ನು ಸೂಚಿಸುತ್ತದೆ. ಹಿಂದೆ ಕೆಲವು ಚಲನಚಿತ್ರಗಳ ಹಾಡುಗಳನ್ನು ಬರೆದಿದ್ದ ಸಂಗೀತ ಸಂಯೋಜಕ ಅಲನ್ ಮೆಂಕೆನ್ ಮತ್ತು ಗೀತಸಾಹಿತಿ ಸ್ಟೀಫನ್ ಶ್ವಾರ್ಟ್‌ಜ್, ಎನ್‌ಚ್ಯಾಂಟೆಡ್ ನ ಹಾಡುಗಳನ್ನು ನಿರ್ಮಿಸಿದರು, ಮಾತ್ರವಲ್ಲದೆ ಮೆಂಕೆನ್ ಅದರ ಸಂಗೀತಸಂಯೋಜನೆಯನ್ನೂ ಮಾಡಿದರು. ಎನ್‌ಚ್ಯಾಂಟೆಡ್ ಅನ್ನು ವಿಮರ್ಶಾತ್ಮಕವಾಗಿ ಒಳ್ಳೆಯ ರೀತಿಯಲ್ಲಿ ಸ್ವೀಕರಿಸಲಾಯಿತು, ಮತ್ತು ಅದು 65ನೇ ಗೋಲ್ಡನ್ ಗ್ಲೋಬ್ ಅವಾರ್ಡ್ಸ್‌ನಲ್ಲಿ ಎರಡು ನಾಮನಿರ್ದೇಶನಗಳನ್ನು ಮತ್ತು 80ನೇ ಅಕಾಡೆಮಿ ಅವಾರ್ಡ್ಸ್‌ನಲ್ಲಿ ಮೂರು ನಾಮನಿರ್ದೇಶನಗಳನ್ನು ಗಳಿಸಿಕೊಂಡಿತು. ಜಾಗತಿಕವಾಗಿ ಬಾಕ್ಸ್ ಆಫೀಸಿನಲ್ಲಿ $340 ಮಿಲಿಯನ್ ಗಳಿಸಿದ ಚಲನಚಿತ್ರವು ವಾಣಿಜ್ಯವಾಗಿಯೂ ಕೂಡಾ ಯಶಸ್ಸು ಗಳಿಸಿತು . == ಕಥಾವಸ್ತು == ಜಿಸೆಲ್ (ಏಮೀ ಆಡಮ್ಸ್) ಆಂದಲೇಶಿಯಾ ಎಂಬ ಮಾತುಗಾರ ಸ್ನೇಹಮಯಿ ಯುವತಿ, ಪ್ರಾಣಿಗಳು ವಾಸಿಸುವ, ಮಾತುಮಾತಿಗೂ ನಡುವಿನಲ್ಲಿ ಬಿಡುವು ನೀಡುವ ಹಾಡುಗಳು ಕಂಡುಬರುವ ಸಂತಸಪೂರ್ಣ,ಸಾಂಪ್ರದಾಯಿಕ-ಅನಿಮೇಶನ್ ಪ್ರಪಂಚದಲ್ಲಿ ಜೀವಿಸುವವಳು. ಆಕೆ ತನ್ನನ್ನು ನಿಜವಾಗಿ ಪ್ರೀತಿಸುವವನ ಬಗ್ಗೆ ಯಾವಾಗಲೂ ಕಾಣುವ ಕನಸು ರಾಜಕುಮಾರ ಎಡ್ವರ್ಡ್ (ಜೇಮ್ಸ್ ಮಾರ್ಸ್‍ಡೆನ್) ಕಾಡಿನಲ್ಲಿ ಅಕೆಯ ದನಿಯನ್ನು ಕೇಳಿದಾಗ ನಿಜವಾಗುತ್ತದೆ. ಅಕೆಯನ್ನು ಒಂದು ಟ್ರಾಲ್(ರಾಕ್ಷಸ)ನಿಂದ ಆತ ರಕ್ಷಿಸಿದ ನಂತರ ಮಾರನೆ ದಿನವೇ ಅವರು ಮದುವೆಯಾಗಲು ನಿರ್ಧರಿಸುತ್ತಾರೆ. ಅದರೆ, ಎಡ್ವರ್ಡನ ಮಲತಾಯಿ ರಾಣಿ ನಾರಿಸ್ಸಾ (ಸೂಸನ್ ಸರಂಡನ್) ಎಡ್ವರ್ಡನ ಮದುವೆಯಾದಲ್ಲಿ ತನ್ನ ಸಿಂಹಾಸನವನ್ನು ಕಳೆದುಕೊಳ್ಳಬೇಕಾಗಿರುವುದರಿಂದ, ಜಿಸೆಲ್ ಅರಮನೆಗೆ ಭೇಟಿ ನೀಡಿದಾಗ ಅಕೆ ತನ್ನ ಮಲಮಗನನನ್ನು ಏಕಾಂಗಿಯಾಗಿರಿಸಲು ವಯಸ್ಸಾದ ಮುದುಕಿಯಂತೆ ಮಾರುವೇಷ ಧರಿಸಿ ಜಿಸೆಲ್‌ಳನ್ನು ಮೋಸದಿಂದ ಬಾವಿಗೆ ನೂಕುವುದರ ಮೂಲಕ "ಸಂತಸಪೂರ್ಣ ಅಂತ್ಯಗಳಿಲ್ಲದ" ಪ್ರಪಂಚವೊಂದಕ್ಕೆ ತಲುಪಿಸುವ ಜಾದೂ ಹೆಬ್ಬಾಗಿಲಿಗೆ ತಲುಪಿಸುತ್ತಾಳೆ. ಜಿಸೆಲ್ ಟೈಮ್ಸ್ ಸ್ಕ್ವೇರ್ನ ಮ್ಯಾನ್‌ಹೋಲ್ ಒಂದರ ಮೂಲಕ ಆಧುನಿಕ ಕಾಲದ, ಲೈವ್-ಆಕ್ಷನ್ ನ್ಯೂಯಾರ್ಕ್ ಸಿಟಿಗೆ ಹತ್ತಿಬರುತ್ತಾಳೆ, ಮತ್ತು ಕೆಲವಾರು ಘಟನೆಗಳ ಫಲಸ್ವರೂಪವಾಗಿ ರಾಬರ್ಟ್ ಫಿಲಿಪ್ (ಪ್ಯಾಟ್ರಿಕ್ ಡೆಂಪ್‌ಸೀ) ಎಂಬ ಸಿನಿಕನಾದ, ಮೊದಮೊದಲು ಆಕೆಗೆ ತನ್ನ ಮನೆಯನ್ನು ಹುಡುಕುವಲ್ಲಿ ಸಹಾಯ ಮಾಡಲು ನಿರಾಕರಿಸುವ ಡೈವೋರ್ಸ್ ವಕೀಲನನ್ನು ಭೇಟಿಯಾಗುತ್ತಾಳೆ. ಅತ ಆಕೆಯನ್ನು ಹುಚ್ಚಿಯೆಂದು ಭಾವಿಸಿದರೂ, ತನ್ನ ಮಗಳು ಮೋರ್ಗನ್‍ (ರೇಚೆಲ್ ಕೋವೀ)ಳ ಸುರಕ್ಷೆಯ ಬಗ್ಗೆ ಆತಂಕಪಟ್ಟುಕೊಂಡರೂ ಕೂಡ ಆಕೆಗೆ ತನ್ನ ಅಪಾರ್ಟ್‌ಮೆಂಟ್‌ನಲ್ಲಿ ಉಳಿದುಕೊಳ್ಳಲು ಅನುಮತಿ ನೀಡುತ್ತಾನೆ. ರಾಬರ್ಟ್‌ಗೆ ಅಚ್ಚರಿ ಹುಟ್ಟಿಸುವಂತೆ ಜಿಸೆಲ್ ನಗರದ ಪ್ರಾಣಿಗಳಾದ - ಇಲಿಗಳು, ಪಾರಿವಾಳಗಳು ಮತ್ತು ಜಿರಲೆಗಳು - ಇವೆಲ್ಲವನ್ನೂ ಆತನ ಅಪಾರ್ಟ್‌ಮೆಟನ್ನು ಶುಚಿಗೊಳಿಸಲು ತನಗೆ ಸಹಾಯವಾಗುವಂತೆ ಆಹ್ವಾನಿಸುತ್ತಾಳೆ ಮತ್ತು ಆತನ ಮನೆಯ ಪರದೆಗಳನ್ನು ಕತ್ತರಿಸಿ ಉಡುಪೊಂದನ್ನು ತಯಾರಿಸುತ್ತಾಳೆ. ಜಿಸೆಲ್‌ಳಿಂದಾಗಿ ತನ್ನ ಮತ್ತು ತನ್ನನ್ನು ಸದ್ಯದಲ್ಲಿ ಮದುವೆಯಾಗಲಿರುವ ನ್ಯಾನ್ಸಿ (ಇಡಿನಾ ಮೆನ್‌ಜೆಲ್)ಯ ನಡುವೆ ವಾಗ್ವಾದವುಂಟಾದಾಗ ಮತ್ತು ತನ್ನ ಮುಗ್ಧತೆಯಿಂದಾಗಿ ರಾಬರ್ಟನ ಆಫೀಸಿನಲ್ಲಿ ಗಲಾಟೆಯಾದಾಗ ಆತ ತನ್ನ ತಾಳ್ಮೆಯನ್ನು ಸಂಪೂರ್ಣ ಕಳೆದುಕೊಳ್ಳುವ ಮಟ್ಟವನ್ನು ತಲುಪುತ್ತಾನೆ. ಜಿಸೆಲ್‌ಳನ್ನು ಸೆಂಟ್ರಲ್ ಪಾರ್ಕ್ನಲ್ಲಿ ಬಿಟ್ಟುಬರಲು ಪ್ರಯತ್ನಿಸುವ ರಾಬರ್ಟ್, ತಾನು ನೀಡಿದ ಹಣವನ್ನು ಆಕೆ ಮುದುಕಿಯೊಬ್ಬಳಿಗೆ ಕೊಟ್ಟುಬಿಡುವುದನ್ನು ಕಂಡು ವಾಪಾಸು ಕರೆದುಕೊಂಡು ಹೋಗುತ್ತಾನೆ. ಸೆಂಟ್ರಲ್ ಪಾರ್ಕ್‌ನಲ್ಲಿ ನಡೆಯುತ್ತಿರುವಾಗ, ಜಿಸೆಲ್ ರಾಬರ್ಟನಿಗೆ ಆತ ನ್ಯಾನ್ಸಿಯ ಬಗ್ಗೆ ತನ್ನ ಪ್ರೇಮವನ್ನು ಯಾವ ರೀತಿ ವ್ಯಕ್ತಪಡಿಸುವಿಯೆಂದು ಪ್ರಶ್ನಿಸುತ್ತ ಪಾರ್ಕ್‌ನಲ್ಲಿರುವ ಇತರ ನಟನಟಿಯರೊಂದಿಗೆ ಇದ್ದಕ್ಕಿದ್ದಂತೆ "ದಾಟ್ಸ್ ಹವ್ ಯು ನೋ" ಎಂಬ ಸಂಗೀತಮಯ ಹಾಡನ್ನು ಹಾಡಲಾರಂಭಿಸುತ್ತಾಳೆ. ರಾಬರ್ಟ್ ನ್ಯಾನ್ಸಿಯೊಡನೆ ರಜಿ ಮಾಡಿಕೊಳ್ಳಲು ಸಹಾಯ ಮಾಡುವ ಜಿಸೆಲ್, ಆಕೆಗೆ ರಾಬರ್ಟನ ಪರವಾಗಿ ಕ್ಷಮಾಯಾಚನೆ ಮತ್ತು ಕಿಂಗ್ಸ್ ಎಂಡ್ ಕ್ವೀನ್ಸ್ ಬಾಲ್‌ಗೆ ಎರಡು ಟಿಕೆಟ್‌ಗಳನ್ನು ಕಳುಹಿಸುತ್ತಾಳೆ. ಇದೇ ವೇಳೆಗೆ, ರಾಣಿ ನಾರಿಸ್ಸಾಳ ಬಲಗೈಬಂಟನಾದ ನಥೇನಿಯೆಲ್ (ಟಿಮೊಥಿ ಸ್ಪಾಲ್) ಎಡ್ವರ್ಡ್ ಮತ್ತು ಪಿಪ್ ಎಂಬ ಜಿಸೆಲ್‌ಳ ಸ್ನೇಹಿತನಾದ ಮಾತನಾಡುವ ಚಿಪ್‌ಮಂಕ್ ಅನ್ನು ಹಿಂಬಾಲಿಸುತ್ತ ಜಿಸೆಲ್‌ಳನ್ನು ಉಳಿಸಲೆಂದು ಬರುವ ಅವರ ಹಿಂದೆಯೆ ನ್ಯೂಯಾರ್ಕ್ ಪ್ರವೇಶ ಮಾಡುತ್ತಾನೆ. ಅವರು ಮೊಟೆಲ್ ಒಂದರಲ್ಲಿ ಉಳಿದುಕೊಳ್ಳುತ್ತಾರೆ, ಮತ್ತು ಅಲ್ಲಿ ಸೋಪ್ ಒಪೆರಾ ಒಂದನ್ನು ನೋಡುವ ಎಡ್ವರ್ಡ್ ತನ್ನ ಮತ್ತು ನಾರಿಸ್ಸಾಳ ಸಂಬಂಧವನ್ನು ಪ್ರಶ್ನಿಸುತ್ತಾನೆ. ಆತ ಜಿಸೆಲ್‌ಳಿಗೆ ನೀಡಲೆಂದು ವಿಷದ ಸೇಬುಗಳನ್ನು ಗುಪ್ತವಾಗಿ ಸಾಗಿಸುತ್ತಾನೆ. ಪಿಪ್‌ಗೆ ಈ ಪ್ರಪಂಚದಲ್ಲಿ ಎಲ್ಲರಿಗೆ ಅರ್ಥವಾಗುವಂತೆ ಮಾತನಾಡಲು ಸಾಧ್ಯವಾಗುವುದಿಲ್ಲ ಮತ್ತು ರಾಜಕುಮಾರನಿಗೆ ಸೇವಕನ ದುರುದ್ದೇಶವನ್ನು ಅರಿಕೆ ಮಾಡಿಸಲು ಆಗದೆ ಹತಾಶನಾಗುವಂತಾಗುತ್ತದೆ. ಜಿಸೆಲ್‌ಳಿಗೆ ವಿಷವೂಡಿಸಲು ಎರಡು ಬಾರಿಯೂ ನಥೇನಿಯಲ್ ಅಸಫಲನಾದಾಗ ನಾರಿಸ್ಸಾ ಕ್ರುದ್ಧಳಾಗುತ್ತಾಳೆ. ಜಿಸೆಲ್ ಮತ್ತು ರಾಬರ್ಟ್ ಜತೆಯಲ್ಲಿ ಹೆಚ್ಚು ಸಮಯ ಕಳೆಯುತ್ತಿದ್ದಂತೆ, ಜಿಸೆಲ್‌ಳಿಗೆ ನೈಜ ಪ್ರಪಂಚವು ತಾನು ತಿಳಿದುಕೊಂಡದ್ದಕ್ಕಿಂತ ಹೆಚ್ಚು ಸಂಕೀರ್ಣವಾಗಿರುವುದು ಅರಿವಿಗೆ ಬಂದರೆ, ರಾಬರ್ಟ್ ಆಕೆಯ ಆಶಾವಾದ ಮತ್ತು ಆದರ್ಶ ಕಲ್ಪನೆಗಳಿಂದ ಪ್ರಭಾವಿತನಾಗುತ್ತಾನೆ. ಜಿಸೆಲ್‌ಳಿಗಾಗಿ ಹುಡುಕಾಟವನ್ನು ಮುಂದುವರೆಸುವ ಎಡ್ವರ್ಡ್ ಆಕೆಯನ್ನು ರಾಬರ್ಟನ ಅಪಾರ್ಟ್‌ಮೆಂಟಿನಲ್ಲಿ ಭೇಟಿಯಾಗುತ್ತಾನೆ. ಜಿಸೆಲ್‌ಳನ್ನು ವಾಪಾಸು ಕರೆದುಕೊಂಡು ಹೋಗಲು ಎಡ್ವರ್ಡ್ ಆತುರ ತೋರುತ್ತಾನೆ, ಆದರೆ ಜಿಸೆಲ್‌‍ಳ ಒತ್ತಾಯದ ಮೇರೆಗೆ ನ್ಯೂಯಾರ್ಕ್ ತಿರುಗಲು ಇಬ್ಬರೂ ಡೇಟ್‌ಗೆ ಹೋಗುತ್ತಾರೆ. ನ್ಯಾನ್ಸಿಯ ಕಳವಳವನ್ನು ಹೆಚ್ಚುಮಾಡುವಂತೆ ಜಿಸೆಲ್ ಮತ್ತು ಎಡ್ವರ್ಡ್ ಕಿಂಗ್ಸ್ ಎಂಡ್ ಕ್ವೀನ್ಸ್ ಬಾಲ್‌ನಲ್ಲಿ ಭಾಗವಹಿಸುತ್ತಾರೆ. ನ್ಯಾನ್ಸಿ ಮತ್ತು ಎಡ್ವರ್ಡ್ ನೃತ್ಯ ಮಾಡಲು ಜೋಡಿಯಾದಾಗ, ಜಿಸೆಲ್ ಮತ್ತು ರಾಬರ್ಟ್ ಒಟ್ಟಿಗೆ ನರ್ತಿಸಲು ಆರಂಭಿಸುತ್ತಾರೆ. ಈ ನೃತ್ಯದ ವೇಳೆಯಲ್ಲಿ ಜಿಸೆಲ್‌ಳಿಗೆ ತಾನು ನಿಜವಾಗಿ ಪ್ರೇಮಿಸುವುದು ರಾಬರ್ಟ್‌ನನ್ನೇ ಎಂದು ಅರಿವಾಗುತ್ತದೆ. ಅವರಿಗೆ ತಿಳಿಯದಂತೆ ನಾರಿಸ್ಸಾ ಆಂದಲೇಶಿಯಾದಿಂದ ನ್ಯೂಯಾರ್ಕ್‌ಗೆ ಬಂದಿದ್ದಾಳೆ. ತನ್ನ ಮುದುಕಿಯ ಮಾರುವೇಷದಲ್ಲಿ ಆಕೆ ಜಿಸೆಲ್‍ಳಿಗೆ ವಿಷವೂಡಿಸುವಲ್ಲಿ ಯಶಸ್ವಿಯಾಗುತ್ತಾಳೆ, ಆದರೆ ಜಿಸೆಲ್‌ಳ ನಿಶ್ಚಲ ದೇಹವನ್ನೆತ್ತಿಕೊಂಡು ಪರಾರಿಯಾಗುವ ಮುನ್ನ ಆಕೆಯನ್ನು ಎಡ್ವರ್ಡ್ ತಡೆಯುತ್ತಾನೆ. ಪಶ್ಚಾತ್ತಾಪ ಪಡುವ ನಥೇನಿಯೆಲ್ ನಾರಿಸ್ಸಾಳ ಯೋಜನೆಯನ್ನು ಬಯಲುಮಾಡಿ, ತನ್ನ ತಪ್ಪುಕೆಲಸಗಳನ್ನು ಒಪ್ಪಿಕೊಳ್ಳುತ್ತಾನಲ್ಲದೆ, ಮಧ್ಯರಾತ್ರಿಗೆ ಮುನ್ನ ವಿಷದ ಸೇಬಿನ ಶಾಪವನ್ನು ಭಂಗ ಮಾಡದಿದ್ದಲ್ಲಿ ಜಿಸೆಲ್ ಸಾಯುವಳೆಂದೂ ತಿಳಿಸುತ್ತಾನೆ. ರಾಬರ್ಟ್ ನಿಜವಾದ ಪ್ರೇಮಪೂರ್ಣ ಚುಂಬನವನ್ನು ನೀಡುವುದರ ಮೂಲಕ ಜಿಸೆಲ್‌ಳನ್ನು ಬದುಕಿಸುತ್ತಾನೆ, ಆದರೆ ಈ ಸಮಯಸಾಧಿಸಿದ ನಾರಿಸ್ಸಾ ತಪ್ಪಿಸಿಕೊಳ್ಳುತ್ತಾಳೆ. ಮಹಾ ಡ್ರ್ಯಾಗನ್ ಆಗಿ ಮಾರ್ಪಾಟು ಹೊಂದುವ ಅವಳು, ಕಥೆಗೆ ತನ್ನದೇ ರೀತಿಯ ಅಂತ್ಯವನ್ನು ಬರೆಯಲು ನಿರ್ಧರಿಸುತ್ತಾಳೆ. ರಾಬರ್ಟನನ್ನು ಒತ್ತೆಯಾಳಾಗಿ ಇಟ್ಟುಕೊಂಡು ಆಕೆ ಜಿಸೆಲ್‌ಳನ್ನು ಕಿಟಕಿಯಿಂದ ಹೊರಗೆ, ವೂಲ್‌ವರ್ತ್ ಬಿಲ್ಡಿಂಗ್ನ ತುತ್ತತುದಿಗೆ ಬರುವಂತೆ ಮಾಡುತ್ತಾಳೆ. ಇಷ್ಟರಲ್ಲಿ ಪಿಪ್‌ನ ನೆರವು ದೊರಕಿ, ನಾರಿಸ್ಸಾ ಮಾಡಿನಿಂದ ಕೆಳಬಿದ್ದು ನೆಲಸೇರುವಾಗ ಜಾದೂ ಧೂಳಾಗಿ ಪರಿವರ್ತಿತಳಾಗಿ ಸಾಯುತ್ತಾಳೆ. ಜಿಸೆಲ್‌ ರಾಬರ್ಟನನ್ನು ಹಿಡಿದುಕೊಳ್ಳುತ್ತಾಳೆ ಮತ್ತು ಅವರಿಬ್ಬರೂ ಮಾಡಿನಿಂದ ಬೀಳುವುದರಿಂದ ಕಷ್ಟಪಟ್ಟು ಪಾರಾಗುತ್ತಾರೆ. ನ್ಯಾನ್ಸಿ ಎಡ್ವರ್ಡನೊಂದಿಗೆ ಆಂದಲೇಶಿಯಾಗೆ ತೆರಳಿ ಆತನನ್ನು ವರಿಸುತ್ತಾಳೆ. ಜಿಸೆಲ್ ನ್ಯೂಯಾರ್ಕ್ ಸಿಟಿಯಲ್ಲಿ ಬೂಟಿಕ್ ಒಂದನ್ನು ತೆರೆಯುತ್ತಾಳೆ ಮತ್ತು ಅಲ್ಲಿ ಮನುಷ್ಯರು ಹಾಗೂ ಪ್ರಾಣಿಗಳು ಆಕೆಯ ಸಹಾಯಕರಾಗಿರುತ್ತವೆ. ನಥೇನಿಯೆಲ್ (ನ್ಯೂಯಾರ್ಕ್‌ನಲ್ಲಿ) ಮತ್ತು ಪಿಪ್ (ಆಂದಲೇಶಿಯಾದಲ್ಲ್ಲಿ) ಯಶಸ್ವೀ ಲೇಖಕರಾಗುತ್ತಾರೆ. ಕೊನೆಯ ದೃಶ್ಯದಲ್ಲಿ ಜಿಸೆಲ್, ರಾಬರ್ಟ್, ಮತ್ತು ಮೋರ್ಗನ್ ಒಂದು ಕುಟುಂಬವಾಗಿ ಸಂತಸದಿಂದ ಆಡುತ್ತ ಇರುವುದನ್ನು ತೋರಿಸಲಾಗುವುದರ ಮೂಲಕ ಸುಖಾಂತ್ಯವನ್ನು ಸೂಚಿಸಲಾಗುತ್ತದೆ. == ಪಾತ್ರ ಮತ್ತು ವೈಶಿಷ್ಟ್ಯತೆಗಳು == ಜಿಸೆಲ್ ಪಾತ್ರದಲ್ಲಿ ಏಮೀ ಆಡಮ್ಸ್. ನವೆಂಬರ್ 14, 2005ರಂದು ಏಮೀ ಆಡಮ್ಸ್‌ರನ್ನು ಜಿಸೆಲ್ ಪಾತ್ರಕ್ಕೆ ಆಯ್ಕೆ ಮಾಡಿರುವುದಾಗಿ ಘೋಷಿಸಲಾಯಿತು. ಈ ಪಾತ್ರಕ್ಕಾಗಿ ಸ್ಟುಡಿಯೋ ಯಾರಾದರೂ ಸಿನೆಮಾತಾರೆಯೊಬ್ಬರನ್ನು ತೆಗೆದುಕೊಳ್ಳಬೇಕೆಂದಿದ್ದರೂ, ನಿರ್ದೇಶಕ ಕೆವಿನ್ ಲಿಮಾ ಬಹಳ ಪ್ರಸಿದ್ಧರಲ್ಲದ ನಟಿಯನ್ನು ಈ ಪಾತ್ರಕ್ಕೆ ತೆಗೆದುಕೊಳ್ಳಬೇಕೆಂದು ಒತ್ತಾಯಿಸಿದರು. ಈ ಪಾತ್ರಕ್ಕಾಗಿ ಆಡಿಶನ್ ನೀಡಿದ ಸುಮಾರು ೩೦೦ ಮಂದಿ ನಟಿಯರಲ್ಲಿ, ಆಡಮ್ಸ್ "ಡಿಸ್ನೀ ರಾಜಕುಮಾರಿಯ ರೀತಿ" ಕಂಡಿದ್ದು ಮಾತ್ರವಲ್ಲದೆ, ಲಿಮಾರ ಕಣ್ಸೆಳೆದ ಅಂಶಗಳೆಂದರೆ, "ಪಾತ್ರಕ್ಕೆ ಆಕೆಯ ಬದ್ಧತೆ, ಪಾತ್ರದ ಬಗ್ಗೆ ಯಾವುದೆ ಅಭಿಪ್ರಾಯ ತಳೆಯದೆ ಅದರಲ್ಲಿ ಲೀನವಾಗುವ ಸಾಮರ್ಥ್ಯಗಳು ಭಾವಪರವಶತೆಯನ್ನು ಉಂಟುಮಾಡುವಂತೆ ಇದ್ದದ್ದು." ಆಂದಲೇಶಿಯಾದಿಂದ ಬಂದಿರುವ ಜಿಸೆಲ್, Princessಗಳ ರೀತಿಯ ಲಕ್ಷಣಗಳನ್ನು ಹೊಂದಿದ್ದಳು; ಲಿಮಾ ಆಕೆಯನ್ನು ಈ ರೀತಿಯಾಗಿ ಬಣ್ಣಿಸುತ್ತಾರೆ: "ಈಕೆ 80%ರಷ್ಟು ಸ್ನೋ ವ್ಹೈಟ್ ಹಾಗೂ ಸಿಂಡರೆಲ್ಲಾ ಮತ್ತು ಸ್ಲೀಪಿಂಗ್ ಬ್ಯೂಟಿಯರಂತಹ ಲಕ್ಷಣಗಳನ್ನು ಹೊಂದಿರುವವಳು..ಆದರೆ ಆಕೆಯ ಲವಲವಿಕೆಯು ದ ಲಿಟ್‌ಲ್ ಮರ್‌ಮೇಯ್ಡ್ ನ ಏರಿಯೆಲ್ಳಿಂದ ಬರುತ್ತದೆ." ಆಕೆ "ಕೊನೆಯಿಲ್ಲದಷ್ಟು ಆಶಾವಾದಿ ಮತ್ತು ಕಲ್ಪನಾರಾಜ್ಯದಲ್ಲಿರುವಾಕೆ" ಮಾತ್ರವಲ್ಲದೆ "ಸ್ವತಂತ್ರ ಮನೋಭಾವನೆಯುಳ್ಳವಳೂ ಮತ್ತು ದೃಢನಿರ್ಧಾರದವಳೂ ಆಗಿದ್ದಳು". ಚಲನಚಿತ್ರ ಮುಂದುವರಿಯುತ್ತ ಹೋದಂತೆ ಆಕೆ ಹೆಚ್ಚು ಪ್ರೌಢಳಾಗುತ್ತ ಹೋದರೂ ತನ್ನ ಮುಗ್ಧತೆ ಮತ್ತು ಆಶಾವಾದೀ ಗುಣವನ್ನು ಉಳಿಸಿಕೊಂಡಿರುತ್ತಾಳೆ. ರಾಬರ್ಟ್ ಫಿಲಿಪ್ ಪಾತ್ರದಲ್ಲಿ ಪ್ಯಾಟ್ರಿಕ್ ಡೆಂಪ್‌ಸೀ . Disneyಯು ಆಡಮ್ಸ್‌ಳನ್ನು ನಟವರ್ಗಕ್ಕೆ ನಿಯಮಿಸಿಕೊಂಡಿದ್ದಕ್ಕೆ ತೃಪ್ತಿ ವ್ಯಕ್ತಪಡಿಸಿದರೂ ಹೆಚ್ಚು ಪ್ರಸಿದ್ಧ ನಟನಾತಂಡವಿರಬೇಕೆಂದು ಬಯಸಿದ್ದರಿಂದಾಗಿ ಲಿಮಾರವರು ಡೆಂಪ್‌ಸೀಯವರನ್ನು ಅಯ್ಕೆ ಮಾಡಿದರು. ' ಎಂಬ ಟೆಲಿಸರಣಿಯಲ್ಲಿ ಪಾತ್ರ ವಹಿಸಿದ್ದ ಡೆಂಪ್‌ಸೀಗೆ "ಮೆಕ್‌ಡ್ರೀಮೀ" ಎಂಬ ಅಡ್ಡಹೆಸರು ಇತ್ತು, ಮತ್ತು ಲಿಮಾ ಆತನನ್ನು "ಇಂದಿನ ಪ್ರೇಕ್ಷಕವರ್ಗದ ಆಧುನಿಕ ಪ್ರಿನ್ಸ್ ಚಾರ್ಮಿಂಗ್" ಎಂದು ಬಣ್ಣಿಸಿದರು. ಈ ಪಾತ್ರವು ಡೆಂಪ್‌ಸೀಗೆ ಸವಾಲಾಗಿತ್ತು, ಏಕೆಂದರೆ ಅವರು ಆಡಮ್ಸ್ ಮತ್ತು ಮಾರ್ಸ್‌ಡೆನ್‌ರ ವೈಪರೀತ್ಯಗಳಿಂದ ಕೂಡಿದ ಪಾತ್ರಗಳಿಗೆ ಎದುರಾಗಿ ಒಬ್ಬ ನೇರ ಮನುಷ್ಯನ ಪಾತ್ರವನ್ನು ನಿರ್ವಹಿಸಬೇಕಿದ್ದಿತು. ರಾಬರ್ಟ್ ನ್ಯೂಯಾರ್ಕಿನಲ್ಲಿ ತನ್ನ ಮಗಳಾದ ಮೋರ್ಗನ್‌ಳ ಜತೆ ವಾಸಿಸುವ ಒಬ್ಬ ಡೈವೋರ್ಸ್ ವಕೀಲ. ರಾಜಕುಮಾರ ಎಡ್ವರ್ಡ್ ಆಗಿ ಜೇಮ್ಸ್ ಮಾರ್ಸ್‌ಡೆನ್. ಡಿಸೆಂಬರ್ 6, 2005ರಂದು ಮಾರ್ಸ್‌ಡೆನ್‌ರನ್ನು ನಟವರ್ಗಕ್ಕೆ ಆಯ್ಕೆ ಮಾಡಿಕೊಂಡಿರುವುದಾಗಿ ಘೋಷಿಸಲಾಯಿತು. ಮಾರ್ಸ್‌ಡೆನ್ ಆಡಿಶನ್ ನೀದುತ್ತಿದ್ದಾಗ, ರಾಬರ್ಟ್‌ನ ಪಾತ್ರಕ್ಕೆ ಇನ್ನೂ ಯಾರನ್ನೂ ಅಯ್ಕೆ ಮಾಡಲಾಗಿರಲಿಲ್ಲ. ಅದರೆ ಅವರು ರಾಜಕುಮಾರ ಎಡ್ವರ್ಡ್‌ನ ಪಾತ್ರಕ್ಕೇ ಪ್ರಯತ್ನಿಸಲು ನಿರ್ಧರಿಸಿದರು, ಏಕೆಂದರೆ ಆ ಪಾತ್ರವು "ಹೆಚ್ಚು ವಿನೋದಮಯವಾಗಿದ್ದಿತು ಮತ್ತು (ಅವರು) ಆ ಪಾತ್ರಕ್ಕೆ ಹೆಚ್ಚು ಸ್ಪಂದಿಸುತ್ತಿದ್ದರು." ಎಡ್ವರ್ಡ್ ಆಂದಲೇಶಿಯಾದ ರಾಜಕುಮಾರ ಮತ್ತು ನಾರಿಸ್ಸಾಳ ಮಲಮಗ. ಆತ "ಬಹಳ ಪರಿಶುದ್ಧ, ಬಹಳ ಸರಳ ಮನಸ್ಸಿನವನೂ, ನಿಷ್ಕಪಟಿಯೂ, ಆದರೆ ಮುಗ್ಧವಾಗಿ ಆತ್ಮಾಸಕ್ತನೂ(ನಾರ್ಸಿಸಿಸ್ಟ್) ಆಗಿದ್ದನು." ನಥೇನಿಯಲ್ ಆಗಿ ಟಿಮೊಥಿ ಸ್ಪಾಲ್ . ರಾಣಿ ನಾರಿಸ್ಸಾಳ ಸೇವಕನಾಗಿರುವ ನಥೇನಿಯಲ್ ಅಕೆಯ ಬಗ್ಗೆ ತನಗಿರುವ ಮರುಳುತನ ಮತ್ತು ಆತ್ಮಾಭಿಮಾನದ ಕೊರತೆಯಿಂದಾಗಿ ಆಕೆಯ ನಿಯಂತ್ರಣದಲ್ಲಿದ್ದಾನೆ. ಮೊದಮೊದಲಿಗೆ ಅತ ನಾರಿಸ್ಸಾ ಹೇಳಿದ ಕೆಲಸವನ್ನು ಮಾಡುವನಾದರೂ, ನಂತರ ಕೊಟ್ಟಕೊನೆಗೆ ಆಕೆಯ ನಿಜಸ್ವಭಾವವನ್ನು ಅರಿತುಕೊಳ್ಳುವ ಈತನು ಆಕೆಯ ವಿರುದ್ಧ ಬಂಡೇಳುತ್ತಾನೆ. ಮಾರುವೇಷ ಧರಿಸುವುದರ ಬಗ್ಗೆ ಆತನಿಗೆ ಒಲವು. ಟಿಮೊಥಿ ಸ್ಪಾಲ್ ನಟಿಸಿರುವ ಎರಡು ಚಲನಚಿತ್ರಗಳಲ್ಲಿ ಇದು ಮೊದಲನೆಯದಾಗಿದ್ದು, ಎರಡನೆಯದು ಟಿಮ್ ಬರ್ಟನ್‌ನ ಅಲಿಸ್ ಇನ್ ವಂಡರ್‌ಲ್ಯಾಂಡ್ (2010 ಚಲನಚಿತ್ರ) ಮತ್ತು ಇದರಲ್ಲಿ ಅವರು ಬಾಯರ್ಡ್ ದ ಬ್ಲಡ್‌ಹೌಂಡ್‌ನ ಪಾತ್ರದ ಧ್ವನಿಯಾಗಿರುವರು. ನ್ಯಾನ್ಸಿ ಟ್ರೆಮೇನ್ ಪಾತ್ರದಲ್ಲಿ ಇಡಿನಾ ಮೆನ್‌ಜೆಲ್. ಬ್ರಾಡ್‌ವೇ ಸಂಗೀತಮಯ ನಾಟಕಗಳಾದ ವಿಕೆಡ್ ಮತ್ತು ರೆಂಟ್ ಗಳಲ್ಲಿನ ತನ್ನ ಪಾತ್ರಗಳ ಮೂಲಕ ಹೆಸರುವಾಸಿಯಾಗಿದ್ದ ಮೆನ್‌ಜೆಲ್‌ರಿಗೆ ನ್ಯಾನ್ಸೀ ಟ್ರೆಮೇನಳ ಪಾತ್ರವನ್ನು ಸೂಚಿಸಲಾಯಿತು. ಈ ಪಾತ್ರವು ಹಾಡುವ ಅವಶ್ಯಕತೆಯಿಲ್ಲದಿದ್ದರಿಂದ, ಮೆನ್‌ಜೆಲ್ ಸಂದರ್ಶನವೊಂದರಲ್ಲಿ "ಕೇವಲ (ತನ್ನ) ನಟನಾ ಸಾಮರ್ಥ್ಯದ ಮೇರೆಗೇ ಈ ಪಾತ್ರದಲ್ಲಿ ನಟಿಸಲು ಕೇಳಲಾಗಿದ್ದು ಮತ್ತು ಆಯ್ಕೆಯಾಗಿದ್ದು ದೊರಕಿದ ಮನ್ನಣೆಯೆಂದುಕೊಳ್ಳುವೆ" ಎಂದು ಹೇಳಿದರು. ನ್ಯಾನ್ಸಿ ಒಬ್ಬ ಫ್ಯಾಶನ್ ಡಿಸೈನರ್ ಮತ್ತು ರಾಬರ್ಟ್‌ನ ಗರ್ಲ್‌ಫ್ರೆಂಡ್. ಆಕೆಯ ಚಲನಚಿತ್ರದ ಹೆಸರನ್ನು ಸಿಂಡರೆಲ್ಲಾ ಳ ಮಲತಾಯಿ ಲೇಡಿ ಟ್ರೆಮೇನ್ಳ ಹೆಸರಿನಿಂದ ತೆಗೆದುಕೊಳ್ಳಲಾಗಿದೆ. ಮೋರ್ಗನ್ ಫಿಲಿಪ್ ಆಗಿರೇಚೆಲ್ ಕೋವೀ{/0. ಮೋರ್ಗನ್ ರಾಬರ್ಟ್‌ನ ಆರು ವರ್ಷ ವಯಸ್ಸಿನ ಮಗಳು. ತನ್ನ ತಂದೆ ಕಿನ್ನರಕಥೆಗಳು ನಿಜವಲ್ಲವೆಂದು ಹೇಳಿದರೂ ಕೂಡ ಆಕೆ ಅವುಗಳನ್ನು ನಂಬುತ್ತಾಳೆ ಮತ್ತು ಜಾದೂ ಇದೆಯೆಂಬುದು ಆಕೆಯ ಭಾವನೆ. ರಾಣಿ ನಾರಿಸ್ಸಾ ಆಗಿ ಸೂಸನ್ ಸರಂಡನ್. ಚಲನಚಿತ್ರದ ಮುಖ್ಯ ಖಳನಾಯಕಿಯ ಪಾತ್ರ ವಹಿಸಿರುವ ಸರಂಡನ್, ಲಿಮಾ ಇದರಲ್ಲಿ ನಿರ್ದೇಶಕರಾಗಿ ತೊಡಗಿಕೊಳ್ಳುವ ಮುನ್ನವೇ ಆಕರ್ಷಿತರಾಗಿದ್ದರು. ಸರಂಡನ್‌ರ ಪರದೆಯ ಮೇಲಿನ ನಟನೆಯ ಸಮಯವು ಬಹಳ ಕಡಿಮೆಯಿದ್ದುದರಿಂದ ಆಕೆಯಿದ್ದ ದೃಶ್ಯಗಳ ಚಿತ್ರೀಕರಣವನ್ನು ಪೂರ್ತಿಗೊಳಿಸಲು ಕೇವಲ ಎರಡು ವಾರಗಳು ತಗುಲಿದವು. ನಾರಿಸ್ಸಾಳ ವಿಲಕ್ಷಣತೆಗಳು,ವಿಶಿಷ್ಟತೆಗಳು, ಶಕ್ತಿಗಳು ಮತ್ತು ದೈಹಿಕ ಲಕ್ಷಣಗಳೆಲ್ಲವೂ ಸಾಂಪ್ರದಾಯಿಕ ಖಳನಾಯಿಕೆಯರಾದ ಕ್ವೀನ್ ಗ್ರಿಮ್‌ಹಿಲ್ಡ್ ಮತ್ತು ಮೇಲ್‌ಫಿಸೆಂಟ್ ಮುಂತಾದವರಿಂದ ಪ್ರೇರಿತವಾಗಿದ್ದವು. ಈ ಪಾತ್ರಕ್ಕಾಗಿ ಸಿಸ್ಸಿ ಸ್ಪಾಚೆಕ್, ಏಂಜೆಲಿಕಾ ಹ್ಯುಸ್ಟನ್ ಮತ್ತು ಮೇರಿ ಸ್ಟೀನ್‌ಬರ್ಜೆನ್ರ ನಡುವೆ ತೀವ್ರ ಪೈಪೋಟಿಯಿದ್ದಿತು. ಪಿಪ್ ಆಗಿ ಜೆಫ್ ಗ್ಲೆನ್ ಬೆನೆಟ್ ಮತ್ತು ಕೆವಿನ್ ಲಿಮಾ. ಬೆನೆಟ್‌ರವರು ಚಲನಚಿತ್ರದ ಅನಿಮೇಟೆಡ್ ಭಾಗದಲ್ಲಿ 2D-ಅನಿಮೇಟೆಡ್ ಪಿಪ್‌ಗೆ ಧ್ವನಿ ನೀಡಿದರೆ ಲಿಮಾ ಲೈವ್-ಆಕ್ಷನ್ ಭಾಗದ ಕಂಪ್ಯೂಟರ್-ಸೃಷ್ಟಿಯ ಪಿಪ್‌ಗೆ ದನಿ ನೀಡಿದರು. ಜಿಸೆಲ್‌ಳ ಸ್ನೇಹಿತನಾಗಿರುವ ಚಿಪ್‌ಮಂಕ್ ಆದ ಪಿಪ್ ಆಂದಲೇಶಿಯಾದಲ್ಲಿ ಮಾತನಾಡಲು ಯಾವುದೇ ತೊಂದರೆ ಪಡದಿದ್ದರೂ ಕೂಡ, ನೈಜ ಪ್ರಪಂಚದಲ್ಲಿ ಮಾತನಾಡುವ ಸಾಮರ್ಥ್ಯವನ್ನು ಕಳೆದುಕೊಂಡು ನಟನೆಯ ಮೂಲಕ ಮಾತ್ರ ತನ್ನನ್ನು ವ್ಯಕ್ತಪಡಿಸಲು ಸಾಧ್ಯವಾಗುತ್ತದೆ. ಜಾನ್ ಮೆಕ್‌ಲಾಲಿನ್ ತನ್ನದೇ ಪಾತ್ರದಲ್ಲಿ, ರಾಬರ್ಟ್ ಮತ್ತು ಜಿಸೆಲ್ ನೃತ್ಯ ಮಾಡುತ್ತಿರುವಾಗ, ಬಾಲ್‌ನಲ್ಲಿ ಸೋ ಕ್ಲೋಸ್ ಎಂಬ ಹಾಡನ್ನು ಹಾಡುತ್ತ. ಜಿಸೆಲ್‌ಳನ್ನು ತಿನ್ನಲೆತ್ನಿಸಿದ ಆಂದಲೇಶಿಯಾದ ಟ್ರಾಲ್(ಒಂದು ಬಗೆಯ ರಾಕ್ಷಸ) ಅಗಿ ಫ್ರೆಡ್ ಟಾಟೇಶಿಯೋರ್ ಚಲನಚಿತ್ರಗಳ ಪಾತ್ರಗಳಲ್ಲಿ ನಟಿಸಿದ ಕೆಲವು ನಟಿಯರು ಈ ಚಲನಚಿತ್ರದಲ್ಲಿ ವಿಶೇಷ ಪಾತ್ರನಿರ್ವಹಣೆ ಮಾಡಿದ್ದಾರೆ: ಸೋಪ್ ಅಪೆರಾ ಪಾತ್ರವಾದ ಏಂಜೆಲಾ ಆಗಿ ಪೇಯ್‌ಜ್ ಓ’ಹಾರಾ. ಓ’ಹಾರಾರವರು ಬ್ಯೂಟಿ ಎಂಡ್ ದ ಬೀಸ್ಟ್ ನಲ್ಲಿ ಬೆಲ್ನ ಮಾತಿನ ಹಾಗೂ ಹಾಡಿನ ಧ್ವನಿಯಾಗಿ ಕೆಲಸ ಮಾಡಿದ್ದರು. ರಾಬರ್ಟ್‌ನ ಸೆಕ್ರೆಟರಿ ಸ್ಯಾಮ್ ಆಗಿ ಜೋಡೀ ಬೆನ್ಸನ್. ಬೆನ್ಸನ್ ದ ಲಿಟ್‌ಲ್ ಮರ್‌ಮೇಯ್ಡ್ ನಲ್ಲಿ ಏರಿಯೆಲ್ಳ ಮಾತಿನ ಮತ್ತು ಹಾಡಿನ ದನಿಯಾಗಿದ್ದಲ್ಲದೆ,ಟಾಯ್ ಸ್ಟೋರಿ 2 ಮತ್ತು ಟಾಯ್ ಸ್ಟೋರಿ 3 ಗಳಲ್ಲಿನ ಹಲವಾರು ಬಾರ್ಬೀ ಗೊಂಬೆಗಳ ದನಿಯೂ ಅಗಿದ್ದರು. ಮಕ್ಕಳಿರುವ ಗರ್ಭಿಣಿ ತಾಯಿಯಾಗಿ ಜೂಡಿ ಕುಹ್ನ್. ಕುಹ್ನ್‌ರವರು ಪೋಕಹೊಂತಾಸ್ ಮತ್ತು ಅದರ ಮುಂದಿನ ಭಾಗಗಳ ಶೀರ್ಷಿಕಾ ಪಾತ್ರದ ಹಾಡುಧ್ವನಿಯಾಗಿದ್ದರು. ನಿರೂಪಕಿಯಾಗಿ ಜೂಲೀ ಆಂಡ್ರೂಸ್. ಆಂಡ್ರೂಸ್‌ರವರು ಮೇರಿ ಪಾಪಿನ್ಸ್ ನ ಶೀರ್ಷಿಕಾ ಪಾತ್ರವಾಗಿದ್ದುದಲ್ಲದೆ ದ ಪ್ರಿನ್ಸೆಸ್ ಡೈರೀಸ್ ಸರಣಿಯಲ್ಲಿ ರಾಣಿ ಕ್ಲಾರೀಸ್ಸ್ ರೆನಾಲ್ಡಿಯ ಪಾತ್ರವನ್ನು ಕೂಡಾ ವಹಿಸಿದ್ದರು. == ನಿರ್ಮಾಣ == === ವಿಕಸನ === ಬಿಲ್ ಕೆಲ್ಲೀ ಬರೆದಿದ್ದ ಎನ್‌ಚ್ಯಾಂಟೆಡ್ ನ ಮೊದಲ ಸ್ಕ್ರಿಪ್ಟ್ ಅನ್ನು Disneyಯ ಮತ್ತು / ಒಂದು ವರದಿಯ ಪ್ರಕಾರ ಸೆಪ್ಟೆಂಬರ್ 1997ರಲ್ಲಿ $450,000 ಮೊತ್ತಕ್ಕೆ ಕೊಂಡುಕೊಂಡವು. ಆದರೆ ಇದು Disneyಗೆ ತಕ್ಕನಾಗಿಲ್ಲವೆಂಬ ನಿರ್ಧಾರಕ್ಕೆ ಬರಲಾಗಿತ್ತು, ಆಕೆಂದರೆ ಅದು "ಒಂದು ತೀಕ್ಷ್ಣವಾದ -ರೇಟೆಡ್ ಚಲನಚಿತ್ರವಾಗಿತ್ತು". ಕೆಲ್ಲಿಗೆ ಆಶಾಭಂಗವಾಗುವಂತೆ ಸ್ಕ್ರೀನ್‌ಪ್ಲೇಯನ್ನು ಹಲವಾರು ಬಾರಿ ಮತ್ತೆ ಬರೆಯಲಾಯಿತು, ಮೊದಲಿಗೆ ರೀಟಾ ಹ್‌ಸಿಯಾಓ ಮತ್ತು ನಂತರದಲ್ಲಿ ಟಾಡ್ ಆಲ್ಕಾಟ್ ಇದಕ್ಕೆ ಮಾರ್ಪಾಟುಗಳನ್ನು ಮಾಡಿದರು. ಮೊದಲಿಗೆ ಈ ಚಲನಚಿತ್ರವು 2002ರಲ್ಲಿ ರಾಬ್ ಮಾರ್ಷಲ್ರ ನಿರ್ದೇಶನದಲ್ಲಿ ಬಿಡುಗಡೆಯಾಗುವುದು ಎಂದಿತ್ತಾದರೂ ನಿರ್ಮಾಕರ ಜತೆಗಿನ "ಸೃಜನಶೀಲ ಭಿನ್ನಾಭಿಪ್ರಾಯ"ದಿಂದಾಗಿ ಅವರು ನೇಪಥ್ಯಕ್ಕೆ ಸರಿದರು. 2001ರಲ್ಲಿ, ಈ ಚಲನಚಿತ್ರವನ್ನು ನಿರ್ದೇಶಿಸಲು ನಿರ್ದೇಶಕ ಜೊನ್ ಟರ್ಟೆಲ್‌ಟಾಬ್ರನ್ನು ನಿಯಮಿಸಲಾಯಿತಾದರೂ ಅವರೂ ಕೆಲಕಾಲದಲ್ಲಿಯೇ ಈ ಯೋಜನೆಯಿಂದ ಹೊರನಡೆದರು. ಆಡಮ್ ಶ್ಯಾಂಕ್‌ಮ್ಯಾನ್ 2003ರಲ್ಲಿ ಚಲನಚಿತ್ರದ ನಿರ್ದೇಶಕರೆಂದು ಘೋಷಿಸಲ್ಪಟ್ಟರು, ಮತ್ತು ಇದೇ ವೇಳೆಗೆ ಬಾಬ್ ಶೂಲೀ ಮತ್ತು ಮಾರ್ಕ್ ಮೆಕ್‌ಕಾರ್ಕಲ್ರನ್ನು ಡಿಸ್ನಿಯು ಮತ್ತೊಮ್ಮೆ ಸ್ಕ್ರಿಪ್ಟ್ ಅನ್ನು ಬರೆಯಲು ನಿಯಮಿಸಿತು. ಆ ಹೊತ್ತಿಗೆ Disneyಯು ಜಿಸೆಲ್‌ಳ ಪಾತ್ರವನ್ನು ಕೇಟ್ ಹಡ್ಸನ್ ಇಲ್ಲವೇ ರೀಸ್ ವಿದರ್‌ಸ್ಪೂನ್ರಿಗೆ ವಹಿಸುವುದರ ಬಗ್ಗೆ ಯೋಚನೆ ಮಾಡುತ್ತಿದ್ದಿತು. ಆದರೆ, ಈ ಯೋಜನೆಯು ಕಾರ್ಯರೂಪಕ್ಕೆ ಬರಲಿಲ್ಲ. ಮೇ 25, 2005ರಂದು, ಪತ್ರಿಕೆಯಲ್ಲಿ ಕೆವಿನ್ ಲಿಮಾರನ್ನು ನಿರ್ದೇಶಕರನ್ನಾಗಿ ನಿಯಮಿಸಲಾಗಿದೆಯೆಂದೂ, ಬಿಲ್ ಕೆಲ್ಲೀಯವರನ್ನು ಸ್ಕ್ರಿಪ್ಟ್‌ನ ಹೊಸ ಅವೃತ್ತಿಯನ್ನು ಬರೆಯುವ ಸಲುವಾಗಿ ಪ್ರಾಜೆಕ್ಟಿಗೆ ಮರಳಿ ಕರೆಸಲಾಗಿದೆಯೆಂದೂ ವರದಿಯಾಯಿತು. ಲಿಮಾರವರು ಕೆಲ್ಲೀಯವರ ಜತೆಗೆ ಎನ್‌ಚ್ಯಾಂಟೆಡ್ ನ ಕಥಾಹಂದರದೊಡನೆ Disneyಯ ಪರಂಪರೆಗೆ "ಪ್ರೀತಿಯ ಗೌರವಾರ್ಪಣೆ"ಯ ಕಲ್ಪನೆಯನ್ನು ಜತೆಗೂಡಿಸುವ ಸಲುವಾಗಿ ಸ್ಕ್ರಿಪ್ಟ್‌ನ ಮೇಲೆ ಕೆಲಸವನ್ನು ಮಾಡಿದರು. ಅವರು ರೂಪಿಸಿದ ಎನ್‌ಚ್ಯಾಂಟೆಡ್ ನ ಕಥೆಯ ಸಂಪೂರ್ಣ ದೃಶ್ಯರೂಪದ ಸ್ಟೋರಿಬೋರ್ಡ್ ಪ್ರಿಂಟ್‌ಔಟ್‌ಗಳು ಪ್ರೊಡಕ್ಷನ್ ಕಟ್ಟಡದ ನೆಲವನ್ನೆಲ್ಲ ಆವರಿಸಿದ್ದವು. ಇವನ್ನು ಲಿಮಾರವರು Studiosನ ಚೇರ್ಮನ್ ಡಿಕ್ ಕುಕ್ರವರಿಗೆ ತೋರಿಸಿದ ನಂತರ, ಈ ಯೋಜನೆಗೆ ಹಸಿರು ನಿಶಾನೆ ದೊರಕಿತಲ್ಲದೆ $85 ಮಿಲಿಯನ್ ಬಜೆಟ್ ಅನ್ನು ನೀಡಲಾಯಿತು. ಪಾತ್ರಗಳಿಗೆ ತಕ್ಕ ನಟರ ಅಯ್ಕೆಗೆ ಮುನ್ನವೇ ಲಿಮಾ ಆಂದಲೇಶಿಯಾದ ಪ್ರಪಂಚದ ವಿನ್ಯಾಸವನ್ನು ಮಾಡುವುದು ಮತ್ತು ಚಲನಚಿತ್ರದ ಸ್ಟೋರಿಬೋರ್ಡಿಂಗ್‍ನ ಕೆಲಸವನ್ನು ಆರಂಭಿಸಿದರು. ನಟನಾತಂಡದ ಅಯ್ಕೆಯ ನಂತರ ಅವರು ಅನಿಮೇಟೆಡ್ ಪಾತ್ರಗಳು ತಮ್ಮ ನಿಜಜೀವನ ಪಾತ್ರಗಳಂತೆಯೆ ಕಾಣುವುದನ್ನು ಖಚಿತಪಡಿಸಿಕೊಳ್ಳಲು ಚಲನಚಿತ್ರದ ಅಂತಿಮ ವಿನ್ಯಾಸರಚನೆಯಲ್ಲಿ ಭಾಗವಹಿಸಿದರು. === ಚಿತ್ರೀಕರಣ === 1988ರ ಹೂ ಫ್ರೇಮ್‌ಡ್ ರಾಜರ್ ರ್‍ಯಾಬಿಟ್ ನ ನಂತರ ಎನ್‌ಚ್ಯಾಂಟೆಡ್ Disneyಯ ಮೊದಲ ಫೀಚರ್-ಅಳತೆಯ ಲೈವ್-ಆಕ್ಷನ್/ಸಾಂಪ್ರದಾಯಿಕ ಅನಿಮೇಶನ್‌ನ ಮಿಶ್ರಣವಾಗಿತ್ತು, ಆದರೆ ರಾಜರ್ ರ್‍ಯಾಬಿಟ್ ನಲ್ಲಿ ಸಾಂಪ್ರದಾಯಿಕವಾಗಿ ಅನಿಮೇಶನ್ ಮಾಡಲ್ಪಟ್ಟ ಪಾತ್ರಗಳು ಲೈವ್-ಆಕ್ಷನ್ ಪರಿರದಲ್ಲಿ ಅದೇ ರೀತಿಯಾಗಿ ನಡೆದುಕೊಳ್ಳುತ್ತಿರಲಿಲ್ಲ; ಆದರೆ ಕೆಲವು ದೃಶ್ಯಗಳಲ್ಲಿ ಲೈವ್ ಆಕ್ಷನ್ ಪಾತ್ರಗಳು 2- ಅನಿಮೇಟೆಡ್ ಪಾತ್ರಗಳೊಂದಿಗೆ ನಟಿಸುವುದನ್ನು ಕಾಣಬಹುದು, ಉದಾಹರಣೆಗೆ ಲೈವ್-ಆಕ್ಷನ್ ನಥೇನಿಯಲ್ ಪಾತ್ರೆಯೊಂದರಲ್ಲಿ ಕಂಡುಬರುವ ಸೆಲ್-ಚಿತ್ರಿತ ನಾರಿಸ್ಸಾಳೊಂದಿಗೆ ಮಾತುಕತೆ ನಡೆಸುತ್ತ ಇರುವ ದೃಶ್ಯ. ಚಲನಚಿತ್ರವು ಎರಡು ದೃಷ್ಟಿಕೋನ ಅನುಪಾತ(ಆಸ್ಪೆಕ್ಟ್ ರೇಶಿಯೋ)ಗಳನ್ನು ಬಳಸುತ್ತದೆ; ಇದು ಚಿತ್ರದ ಆರಂಭದಲ್ಲಿ Picturesನ ಲಾಂಛನ ಮತ್ತು ಎನ್‌ಚ್ಯಾಂಟೆಡ್ ಕಥೆಪುಸ್ತಕವನ್ನು ತೋರಿಸುವಾಗ 2.35:1ರಷ್ಟಿದ್ದು, ನಂತರದಲ್ಲಿ ಮೊದಲ ಅನಿಮೇಟೆಡ್ ದೃಶ್ಯಸರಣಿಯು ಆರಂಭವಾದಾಗ 1.85:1ರಷ್ಟು ಕಡಿಮೆ ಆಸ್ಪೆಕ್ಟ್ ರೇಶಿಯೋಗೆ ಬದಲಾಗುತ್ತದೆ. ಚಲನಚಿತ್ರವು ವಾಪಾಸು ಲೈವ್-ಆಕ್ಷನ್‌ಗೆ ಮರಳಿದಾಗ ಇದು ಮತ್ತೆ 2.35:1ಕ್ಕೆ ಬದಲಾಗಿ ಮುಂದಿನ ಕಾರ್ಟೂನ್ ದೃಶ್ಯಗಳಲ್ಲಿಯೂ ಕೂಡ ಬದಲಾಗದೆ ಹಾಗೆಯೆ ಉಳಿದುಕೊಳ್ಳುತ್ತದೆ. ಚಲನಚಿತ್ರದ ಲೈವ್-ಆಕ್ಷನ್ ಮತ್ತು ಅನಿಮೇಶನ್ ದೃಶ್ಯಗಳು ಒಟ್ಟಿಗೇ ನಿರ್ಮಿಸಲಾಗುತ್ತಿದ್ದು, ಎರಡರ ನಿರ್ದೇಶನವನ್ನು ಕೂಡ ಲಿಮಾರವರೇ ನಿ೯ರ್ವಹಿಸುತ್ತಿದ್ದರು. ಎನ್‌ಚ್ಯಾಂಟೆಡ್ ನ ಕೆಲಸವನ್ನು ಪೂರ್ತಿಗೊಳಿಸಲು ಸುಮಾರು ಎರಡು ವರ್ಷಗಳು ತಗುಲಿದವು. ಅನಿಮೇಶನ್ ಅನ್ನು ಪೂರ್ತಿಗೊಳಿಸಲು ಸುಮಾರು ಒಂದು ವರ್ಷ ತಗುಲಿತು, ಮತ್ತು ಅನಿಮೇಶನ್ ಕೆಲಸದ ಜತೆಗೇ ಆರಂಭವಾಗಿ ಅದರ ಕೆಲಸ ನಡೆಯುತ್ತಿರುವಾಗಲೇ ಪೂರ್ಣಗೊಂಡ ಲೈವ್-ಆಕ್ಷನ್ ದೃಶ್ಯಗಳನ್ನು 72 ದಿನಗಳಲ್ಲಿ ಚಿತ್ರೀಕರಿಸಲಾಯಿತು. ==== ಅನಿಮೇಶನ್ ==== ಚಲನಚಿತ್ರದ 107 ನಿಮಿಷಗಳ ಅವಧಿಯಲ್ಲಿ, ಒಟ್ಟು ಸುಮಾರು ಹದಿಮೂರು ನಿಮಿಷಗಳ ಅನಿಮೇಶನ್‌ನ ಹತ್ತು ನಿಮಿಷಗಳಷ್ತು ಭಾಗವು ಚಿತ್ರದ ಆರಂಭದಲ್ಲಿಯೆ ಕಂಡುಬರುತ್ತದೆ. ಲಿಮಾರವರು ಮೊದಲ ಹತ್ತು ನಿಮಿಷಗಳಲ್ಲಿ ಡಿಸ್ನಿಯ ಹಿಂದಿನ ಫೇರೀಟೇಲ್ ಚಲನಚಿತ್ರಗಳಾದ ಸ್ಲೀಪಿಂಗ್ ಬ್ಯೂಟಿ , ಸಿಂಡರೆಲ್ಲಾ , ಮತ್ತು ಸ್ನೋವ್ಹೈಟ್ ಎಂಡ್ ದ ಸೆವೆನ್ ಡ್ವಾರ್‌ಫ್ಸ್ ಗಳ ಗೌರವಾರ್ಥವಾಗಿ ಸಾಂಪ್ರದಾಯಿಕ ಎನಿಮೇಶನ್ ಮೂಲಕ ನಿರ್ಮಿಸಲಾದ (ಕಂಪ್ಯೂಟರ್ ವಿರಚಿತ 3- ಎನಿಮೇಶನ್ಗಿಂತ ಭಿನ್ನವಾಗಿ) "ಡಿಸ್ನೀಯ ಲಾಂಛನರೂಪದ ಪ್ರತಿಯೊಂದು ನಿರೂಪಣೆಯನ್ನೂ ತುರುಕಲು" ಪ್ರಯತ್ನಿಸಿದರು. ಇದು ಪೂಹ್‌ಸ್ ಹೆಫ್ಪಾಲಂಪ್ ಮೂವೀ (2005)ಯ ನಂತರ ಸಾಂಪ್ರದಾಯಿಕ ಚೆಲ್ ಎನಿಮೇಶನ್ ಅನ್ನು ಬಳಸಿಕೊಂಡು ಅಮೆರಿಕಾದ ಥಿಯೇಟರುಗಳಲ್ಲಿ ಬಿಡುಗಡೆಯಾದ ಮೊದಲ ಚಲನಚಿತ್ರವಾಗಿದ್ದಿತು. ಹಿಂದಿನ ಡಿಸ್ನೀ ಚಲನಚಿತ್ರಗಳಿಗಿಂತ ಕಥಾವಸ್ತುವಿನಲ್ಲಿ ಅತಿ ಭಿನ್ನವಾಗಿದ್ದರೂ ಕೂಡ ಈ ಚಲನಚಿತ್ರವು ಓಲ್ಡ್ ಯೆಲ್ಲರ್, ದ ಶ್ಯಾಗೀ ಡಾಗ್, ದ ಸ್ವಿಸ್ ಫ್ಯಾಮಿಲಿ ರಾಬಿನ್ಸನ್, ಬಾನ್ ವಾಯೇಜ್, ಮತ್ತು ಸ್ಯಾವೇಜ್ ಸ್ಯಾಮ್ನಂತಹ ಬಹಳ ಹಿಂದಿನ ಡಿಸ್ನೀ ಚಲನಚಿತ್ರಗಳಿಗೆ ಗೌರವ ಸಲ್ಲಿಸಿದೆ. 1990ರ ದಶಕದ ಕೊನೆಯ ಭಾಗದಲ್ಲಿ ಉಂಟಾದ ಕಂಪ್ಯೂಟರ್ ಗ್ರ್ಯಾಫಿಕ್ಸ್ ಕ್ರಾಂತಿಯಿಂದಾಗಿ ಹೆಚ್ಚಿನ ಡಿಸ್ನಿಯ ಎನಿಮೇಶನ್ ಕಲಾವಿದರು ಕೆಲಸ ಕಳೆದುಕೊಂಡಿದ್ದರಿಂದ, 13 ನಿಮಿಷಗಳ ಎನಿಮೇಶನ್ ಅನ್ನು ಕಂಪೆನಿಯೊಳಗೆ ಮಾಡಲಾಗದೆ ಸ್ವತಂತ್ರವಾದ ಪ್ಯಾಸಾಡಿನಾದಲ್ಲಿ ಸ್ಥಿತವಾಗಿದ್ದ ಸುಪ್ರಸಿದ್ಧ ಅನಿಮೇಟರ್ ಜೇಮ್ಸ್ ಬ್ಯಾಕ್ಸ್‌ಟರ್ ಆರಂಭಿಸಿದ ಕಂಪೆನಿಯಾದ Animationನಲ್ಲಿ ಮಾಡಿಸಲಾಯಿತು. ಈ ಹಿಂದೆ Animationಗಾಗಿ ಕೆಲಸ ಮಾಡುತ್ತಿದ್ದ ಬ್ಯಾಕ್ಸ್‌ಟರ್, ಹಲವಾರು ನೆನಪಿನಲ್ಲುಳಿಯುವಂತಹ ಪಾತ್ರಗಳಾದ ಜೆಸ್ಸಿಕಾ ರ್‍ಯಾಬಿಟ್ (ಹೂ ಫ್ರೇಮ್ಡ್ ರಾಜರ್ ರ್‍ಯಾಬಿಟ್ ), ಬೆಲ್ (ಬ್ಯೂಟಿ ಎಂಡ್ ದ ಬೀಸ್ಟ್ ), ರಫೀಕಿ (ದ ಲಯನ್ ಕಿಂಗ್ ), ಮತ್ತು ಕ್ವಾಸಿಮೋಡೋ (ಅ ಹಂಚ್‌ಬ್ಯಾಕ್ ಆಫ್ ನಾಟರ್ ಡೇಮ್ )ಗಳಿಗೆ ಜೀವತುಂಬಿದ್ದಾರೆ. ಲಿಮಾ ಈ ಅನಿಮೇಶನ್ ಹಳತರ ಹಂಬಲಿಕೆಯನ್ನು ಮೂಡಿಸುವಂತಿರಬೇಕೆಂದು ಬಯಸಿದರೂ ಕೂಡ, ಆತನಿಗೆ ಎನ್‌ಚ್ಯಾಂಟೆಡ್ ತನ್ನದೇ ಶೈಲಿಯನ್ನು ಹೊಂದಿರಬೇಕೆಂಬ ಆಶಯವನ್ನು ಕೂಡ ಹೊಂದಿದ್ದರು. ಬ್ಯಾಕ್ಸ್‌ಟರ್ Nouveauವನ್ನು ಒಂದು ಆರಂಭಬಿಂದುವನ್ನಾಗಿ ತೆಗೆದುಕೊಂಡರು. Giselleಗಾಗಿ, ಆಕೆಯ 2D-ಅನಿಮೇಟೆದ್ ಪಾತ್ರವು "ಏಮೀ(ಆಡಮ್ಸ್) ಮತ್ತು ಒಬ್ಬ ಕ್ಲಾಸಿಕ್ ಡಿಸ್ನಿ ರಾಜಕುಮಾರಿಯ ಮಿಶ್ರಣ"ವಾಗಿರಬೇಕಾಗಿತ್ತೇ ವಿನಾ ಬರೆ ಒಂದು ಅಣಕುಚಿತ್ರವಾಗಿಯಲ್ಲ." ಜಿಸೆಲ್‌ "ಕಾಡಿನಲ್ಲಿ ಬೆಳೆದ ಹುಡುಗಿ, ಹೂಗಳನ್ನು ತಲೆಗೆ ಮುಡಿದ ಒಬ್ಬ ಮುಗ್ಧ ಅಪ್ಸರೆ" ಮತ್ತು "ಒಂದು ರೀತಿಯ ಹಿಪ್ಪೀ" ಎಂದು ವರ್ಣಿಸಲಾಗಿದ್ದು, ಅನಿಮೇಟರ್‌ಗಳು ಆಕೆಯ "ತಲೆಗೂದಲು ಮತ್ತು ಬಟ್ಟೆಗಳು ಪ್ರವಹಿಸುತ್ತಿರುವ ಹಾಗೆ ಇರಬೇಕು. ನಾಜೂಕಾಗಿ." ರಾಜಕುಮಾರ ಎಡ್ವರ್ಡ್‌ಗಾಗಿ, ಬ್ಯಾಕ್ಸ್‌ಟರ್ "ಆ ಪಾತ್ರವು ಅದನ್ನು ನಿರ್ವಹಿಸಿದ ನಟನಂತೆಯೆ ಕಂಡುಬರಲು ಅತ್ಯಂತ ಹೆಚ್ಚು ಕಷ್ಟಪಟ್ಟು ಕೆಲಸ ಮಾಡಿದರು" ಏಕೆಂದರೆ ರಾಜಕುಮಾರರು "ಸಾಮಾನ್ಯವಾಗಿ ಈ ರೀತಿಯ ಚಲನಚಿತ್ರಗಳಲ್ಲಿ ಬಹಳ ಸಪ್ಪೆಯಾಗಿರುತ್ತಾರೆ." ನಾರಿಸ್ಸಾಳಿಗಾಗಿ ಹಲವಾರು ಪ್ರಯೋಗ ಮಾದರಿಗಳನ್ನು ಮಾಡಲಾಯಿತು, ಏಕೆಂದರೆ ಬ್ಯಾಕ್ಸ್‌ಟರ್‌ರ ತಂಡಕ್ಕೆ ಆಕೆಯ ಮುಖವು "ಸೂಸನ್ (ಸರಂಡನ್)ರ ರೀತಿಯೇ ಕಾಣುವುದು ಬೇಕಾಗಿತ್ತು. ಇದಲ್ಲದೆ ಉಡುಪುಗಳು ಲೈವ್-ಆಕ್ಷನ್ ವಿನ್ಯಾಸದೊಂದಿಗೆ ಸರಿಹೊಂದಬೇಕಾಗಿತ್ತು." ಎರಡೂ ಮಾಧ್ಯಮಗಳ ನಡುವಿನ ಸಾತತ್ಯವನ್ನು ಉಳಿಸಿಕೊಳ್ಳುವುದಕ್ಕಾಗಿ, ಲಿಮಾರವರು ವಸ್ತ್ರವಿನ್ಯಾಸಕಿ ಮೋನಾ ಮೇಯವರನ್ನು ಚಲನಚಿತ್ರ ನಿರ್ಮಾಣದ ಆರಂಭಿಕ ಹಂತದಲ್ಲಿ ಸೇರಿಸಿಕೊಂಡರು, ಏಕೆಂದರೆ ಚಲನಚಿತ್ರದಲ್ಲಿನ ಉಡುಪುಗಳು ಅನಿಮೇಟೆಡ್ ಮತ್ತು ಲೈವ್-ಆಕ್ಷನ್ ಪ್ರಪಂಚಗಳೆರಡರಲ್ಲಿಯೂ ಒಂದೇ ರೀತಿ ಇರಬೇಕಾಗಿದ್ದಿತು. ಇದಲ್ಲದೇ ಅವರು ಅನಿಮೇಟರ್‌ಗಳಿಗೆ ಸಹಾಯವಾಗಲೆಂದು ಜಿಸೆಲ್ ರೂಪದಲ್ಲಿ ಏಮೀ ಆಡಮ್ಸ್‌ರ ಲೈವ್-ಆಕ್ಷನ್ ನಟನೆಯನ್ನು ಚಿತ್ರೀಕರಿಸಿಕೊಂಡರು, ಹಾಗೂ ಇದರಿಂದ ಪಾತ್ರದ ದೈಹಿಕಚಲನೆಯು ಎರಡೂ ಪ್ರಪಂಚಗಳಲ್ಲಿ ಒಂದೇ ರೀತಿಯಾಗಿರಲು ಎಡೆಮಾಡಿಕೊಟ್ಟಿತು. ಅನಿಮೇಟರ್‌ಗಳು ಮುಗಿಸಿದ ಪರೀಕ್ಷಾ ದೃಶ್ಯಗಳನ್ನು ನಟರಿಗೆ ತಮ್ಮ ಅನಿಮೇಟೆಡ್ ಪಾತ್ರಗಳು ಹೇಗೆ ಚಲಿಸುತ್ತವೆಂದು ಕಾಣಿಸುವ ಸಲುವಾಗಿ ತೋರಿಸಲಾಯಿತು. ==== ನೇರ ಸಾಹಸ ==== ಪ್ರಧಾನ ಚಿತ್ರೀಕರಣವು ಏಪ್ರಿಲ್ 2006ರಲ್ಲಿ ಆರಂಭಗೊಂಡಿತು. ಲೈವ್-ಆಕ್ಷನ್ ದೃಶ್ಯಸರಣಿಯ ಸಜ್ಜಿಕೆಯಿಂದಾಗಿ, ಎಲ್ಲಾ ಲೈವ್ ಆಕ್ಷನ್ ಕೆಲಸವನ್ನು ನ್ಯೂಯಾರ್. ಆದರೆ ನ್ಯೂಯಾರ್ಕ್‌ನಲ್ಲಿ ಶೂಟಿಂಗ್ ನಡೆಸುವುದು ಕಷ್ಟಕರವಾಯಿತು, ಏಕೆಂದರೆ ಅಲ್ಲಿ "ಯಾವಾಗಲೂ ಹೊಸ ಅಂಗಡಿಗಳ ತಲೆಯೆತ್ತುವಿಕೆ, ದುರಸ್ತಿಯ ಅಟ್ಟಣೆಗಳು, ಮತ್ತು ನವೀಕರಣ"ಗಳ ಕೆಲಸ ನಡೆಯುತ್ತಲೇ ಇರುತ್ತಿತ್ತು. ಜಿಸೆಲ್ ಟೈಮ್ಸ್ ಸ್ಕ್ವೇರ್ನ ಮ್ಯಾನ್‌ಹೋಲ್ ಒಂದರಿಂದ ಹೊರಬರುವುದನ್ನು ತೋರುವ ನ್ಯೂಯಾರ್ಕ್‌ನ ಪ್ರಥಮ ದೃಶ್ಯವನ್ನು ಸ್ಕ್ವೇರ್‌ನ ಮಧ್ಯಭಾಗದಲ್ಲಿದ್ದ ಲೊಕೇಶನ್ ಒಂದರಲ್ಲಿ ಚಿತ್ರೀಕರಿಸಿಕೊಳ್ಳಲಾಯಿತು. ಟೈಮ್ಸ್ ಸ್ಕ್ವೇರ್‌ನಲ್ಲಿ ಚಿತ್ರೀಕರಣ ಮಾಡುವಾಗ ಗುಂಪನ್ನು ನಿಯಂತ್ರಿಸುವುದಕ್ಕೆ ತೊಂದರೆಗಳಿದ್ದುದರಿಂದ, ದೃಶ್ಯದಲ್ಲಿ ಬಾಡಿಗೆಯ ಎಕ್ಸ್‌ಟ್ರಾಗಳೊಂದಿಗೆ ಸಾಮಾನ್ಯ ಪಾದಚಾರಿಗಳನ್ನೂ ಚಿತ್ರೀಕರಿಸಿಕೊಳ್ಳಲಾಯಿತು. ಇದರಂತೆಯೆ, ಜೇಮ್ಸ್ ಮಾರ್ಸ್‌ಡೆನ್ ಮತ್ತು ಟಿಮೊಥಿ ಸ್ಪಾಲ್ ತಮ್ಮ ದೃಶ್ಯಗಳನ್ನು ಟೈಮ್ಸ್ ಸ್ಕ್ವೇರ್‌ನಲ್ಲಿ ಚಿತ್ರೀಕರಿಸಿಕೊಳ್ಳುತ್ತಿದ್ದಾಗ ಅದನ್ನು ನೋಡಲು ಗುಂಪೊಂದು ನೆರೆಯಿತು. ಆದರೆ, ಲಿಮಾಗೆ ಚಿತ್ರೀಕರಣಕ್ಕೆ ಅತಿ ದೊಡ್ಡ ಸವಾಲನ್ನೊಡ್ಡಿದ ದೃಶ್ಯವೆಂದರೆ ಸೆಂಟ್ರಲ್ ಪಾರ್ಕ್‌ನಲ್ಲಿ "ದಾಟ್ಸ್ ಹವ್ ಯು ನೋ" ಹಾಡಿನ ಶೂಟಿಂಗ್. ಐದು ನಿಮಿಷಗಳ ದೃಶ್ಯವು ಮುಗಿಸಲು 17 ದಿನಗಳನ್ನು ತೆಗೆದುಕೊಂಡಿತು, ಏಕೆಂದರೆ ಬದಲಾಗುತ್ತಲೇ ಇದ್ದ ಹವಾಮಾನದಿಂದಾಗಿ ದೃಶ್ಯಚಿತ್ರೀಕರಣಕ್ಕೆ ಕೇವಲ ಏಳು ಬಿಸಿಲಿದ್ದ ದಿನಗಳು ಲಭ್ಯವಾದವು. ಕೆಲವೊಮ್ಮೆ ಚಿತ್ರೀಕರಣಕ್ಕೆ ಪ್ಯಾಟ್ರಿಕ್ ಡೆಂಪ್‌ಸೀಯ ಅಭಿಮಾನಿಗಳಿಂದ ಅಡ್ಡಿಯುಂಟಾಗುತ್ತಿತ್ತು. ಈ ದೃಶ್ಯದ ನೃತ್ಯಸಂಯೋಜನೆಯನ್ನು ಹಿಂದೆ ಮೂಲಾನ್ ರೂಶ್! ನಲ್ಲಿ ಕೆಲಸ ಮಾಡಿದ್ದ ಜಾನ್ ಓ’ಕಾನೆಲ್ ಮಾಡಿದರು, ಮತ್ತು ಇದರಲ್ಲಿ 300 ಎಕ್ಸ್‌ಟ್ರಾಗಳು ಹಾಗೂ 150 ನೃತ್ಯಮಾಡುವವರನ್ನು ಬಳಸಿಕೊಳ್ಳಲಾಯಿತು. ಸ್ಟೀನರ್ ಸ್ಟುಡಿಯೋಸ್ನಲ್ಲಿ ಕೂಡಾ ಹಲವಾರು ದೃಶ್ಯಗಳನ್ನು ಚಿತ್ರೀಕರಿಸಿಕೊಳ್ಳಲಾಯಿತು, ಏಕೆಂದರೆ ಎನ್‌ಚ್ಯಾಂಟೆಡ್ ಗೆ ಒಂದೇ ಜಾಗದಲ್ಲಿ ಮೂರು ದೊಡ್ಡ ವೇದಿಕೆಗಳು ಅವಶ್ಯವಿದ್ದದ್ದು ಇಲ್ಲಿ ಲಭ್ಯವಿದ್ದವು. ಇತರ ಹೊರಾಂಗಣ ಲೊಕೇಶನ್‌ಗಳೆಂದರೆ - ಬ್ರೂಕ್‌ಲಿನ್ ಸೇತುವೆ ಮತ್ತು ಚಲನಚಿತ್ರದ ಪಾರ್ತಗಳಾದ ರಾಬರ್ಟ್ ಮತ್ತು ಮೋರ್ಗನ್ ಫಿಲಿಪ್ ವಾಸವಿರುವರೆಂದು ತೋರಿಸಲಾಗುವ, ಸುರುಳಿಸುತ್ತಿದ, ಅದ್ದೂರಿಯಾದ, ದಂತದ ಬಣ್ಣದ ಮುಂಭಾಗವನ್ನು ಹೊಂದಿದ, ರಿವರ್‌ಸೈಡ್ ಡ್ರೈವ್ ಮತ್ತು 116ನೇ ಸ್ಟ್ರೀಟ್ನ ಮೂಲೆಯಲ್ಲಿ ಸ್ಥಿತವಾಗಿರುವ ಅಪಾರ್ಟ್ಮೆಂಟ್ ಕಟ್ಟಡವಾದ ದ ಪ್ಯಾಟರ್ನೋ. === ವಸ್ತ್ರ ವಿನ್ಯಾಸ === ಚಲನಚಿತ್ರದ ಎಲ್ಲಾ ವಸ್ತ್ರಗಳನ್ನೂ ವಿನ್ಯಾಸ ಮಾಡಿದವರು ಮೋನಾ ಮೇ, ಮತ್ತು ಇವರು ಹಿಂದೆ ಕ್ಲೂಲೆಸ್ , [[ದ ವೆಡಿಂಗ್ ಸಿಂಗರ್/0} ಮತ್ತು ದ ಹಾಂಟೆಡ್ ಮ್ಯಾನ್ಶನ್|ದ ವೆಡಿಂಗ್ ಸಿಂಗರ್/0} ಮತ್ತು ದ ಹಾಂಟೆಡ್ ಮ್ಯಾನ್ಶನ್ ]] ಚಲನಚಿತ್ರಗಳಲ್ಲಿ ಕೂಡ ಕೆಲಸ ಮಾಡಿದ್ದಾರೆ. ವಸ್ರಗಳನ್ನು ರೂಪಿಸುವ ಸಲುವಾಗಿ ಮೇ ಒಂದು ವರ್ಷ ಕಾಲ ಪ್ರಿ-ಪ್ರೊಡಕ್ಷನ್‌ನಲ್ಲಿ ಅನಿಮೇಟರ್‌ಗಳು ಮತ್ತು ತನ್ನ ಇಪ್ಪತ್ತು ಜನರ ವಸ್ತ್ರ ವಿಭಾಗದೊಂದಿಗೆ ಕೆಲಸ ಮಾಡುತ್ತಲೇ ಲಾಸ್ ಏಂಜೆಲ್ಸ್ ಮತ್ತು ನ್ಯೂಯಾರ್ಕ್‌ನ ಐದು ಹೊರಗಡೆಯ ವಸ್ತ್ರಭಂಡಾರಗಳೊಂದಿಗೆ ಗುತ್ತಿಗೆ ಒಪ್ಪಂದವನ್ನು ಮಾಡಿಕೊಂಡಿದ್ದಳು. ಈ ಯೋಜನೆಯಲ್ಲಿ ಆಕೆಯ ತೊಡಗಿಕೊಳ್ಳುವಿಕೆಯು ಅನಿಮೇಟರ್‌ಗಳು ಪಾತ್ರಗಳ ಮುಖಗಳನ್ನು ಮತ್ತು ದೇಹಗಳನ್ನು ವಿನ್ಯಾಸ ಮಾಡುತ್ತಿದ್ದಾಗಿನಿಂದ ಇದ್ದಿತು, ಏಕೆಂದರೆ ಅವರುಗಳು "ವಸ್ತ್ರಗಳನ್ನು ಎರಡು-ಆಯಾಮದ ಚಿತ್ರಗಳಿಂದ ಲೈವ್ ಆಕ್ಷನ್ ಮಾನವಾಕೃತಿಯ ಅಳತೆಗಳಿಗೆ ತಕ್ಕಂತೆ ಭಾಷಾಂತರಿಸಬೇಕಾಗಿದ್ದಿತು". ಆಕೆಯ ಉದ್ದೇಶವು ವಿನ್ಯಾಸಗಳನ್ನು "ಮೂಲವಾಗಿ, ಮುಖ್ಯವಾಗಿ ಡಿಸ್ನಿಯ ತರಹವೇ ಇರಿಸಿಕೊಳ್ಳುವುದರ ಜತೆಗೇ ಕೊಂಚ ಫ್ಯಾಶನ್, ಕೊಂಚ ಹಾಸ್ಯವನ್ನು ಸೇರಿಸಿ ಹೊಸದಾದ ಏನನ್ನೊ ರೂಪಿಸುವುದಾಗಿತ್ತು." ಆದರೆ ಮೇ ಒಪ್ಪಿಕೊಂಡಂತೆ ಇದು ಕಷ್ಟಕರವಾಗಿತ್ತು, "ಏಕೆಂದರೆ [ಅವರು] ಎಷ್ಟೋ ಕಾಲದಿಂದಲೂ ಜನಮನದಲ್ಲಿ, ಪ್ರೇಕ್ಷಕರಲ್ಲಿ ಅಚ್ಚೊತ್ತಿರುವ ಲಾಂಛನರೂಪದ ಡಿಸ್ನೀ ಪಾತ್ರಗಳೊಂದಿಗೆ ಕೆಲಸ ಮಾಡಬೇಕಾಗಿದೆ". ಜಿಸೆಲ್‌ಳ ಪಾತ್ರದಲ್ಲಿ, ನಿಜವಾದ ಹೆಣ್ಣಾಗುವೆಡೆ ಆಕೆಯ ಪಯಣವು ಆಕೆಯ ವಸ್ತ್ರಗಳಲ್ಲಿ ಪ್ರತಿಫಲಿಸುತ್ತದೆ, ಮತ್ತು ಚಲನಚಿತ್ರವು ಮುಂದುವರೆಯುತ್ತ ಹೋದ ಹಾಗೇ ಆಕೆಯ ಡ್ರೆಸ್‌ಗಳ ಕಿನ್ನರಲೋಕದೆಡೆಗಿನ್ಅ ವಾಲುವಿಕೆಯು ಕಡಿಮೆಯಾಗುತ್ತ ಹೋಗುತ್ತದೆ. ಚಿತ್ರದ ಆರಂಭದಲ್ಲಿನ ಆಕೆಯ ಮದುವೆಯ ಡ್ರೆಸ್ ಚಲನಚಿತ್ರದ ಕೊನೆಯಲ್ಲಿನ ಆಧುನಿಕ ಬಾಲ್ ಗೌನ್‌ಗೆ ಸಂಪೂರ್ಣವಾಗಿ ವ್ಯತಿರಿಕ್ತವಾಗಿದೆ. ಮದುವೆಯ ಡ್ರೆಸ್ "ಚಪ್ಪಟೆಯಾದ ರೇಖಾಚಿತ್ರಗಳಿಗೆ ಬಹಳ ವಿರುದ್ಧ"ವಾಗಿದ್ದು ಒಬ್ಬ ಡಿಸ್ನೀ ರಾಜಕುಮಾರಿಯ ಚಿತ್ರಣವನ್ನು ವರ್ಧಿಸಲು ಸಹಾಯ ಮಾಡಿತು. ಸೊಟವು ಕಿರಿದಾಗಿ ಕಾಣುವಂತೆ ಮಾಡಲು, ತೋಳುಗಳನ್ನು "ಬಹಳವೇ ಉಬ್ಬಿರುವ ಹಾಗೆ" ಮತ್ತು ಸ್ಕರ್ಟ್ ಅನ್ನು ಎಷ್ಟು ದೊಡ್ಡದಾಗಿ ಮಾಡಲು ಸಾಧ್ಯವೋ ಅಷ್ಟು ಮಾಡಲಾಯಿತು ಮತ್ತು ಇದು ಸುಮಾರು ಇಪ್ಪತ್ತು ಪದರಗಳಷ್ಟು ಪೆಟ್ಟಿಕೋಟ್‌ಗಳು ಮತ್ತು್ ರಫಲ್‌ಗಳನ್ನು ಒಟ್ಟುಹಿಡಿದ ಲೋಹದ ಹೂಪ್ ಒಂದನ್ನು ಒಳಗೊಂಡಿತ್ತು. ಒಟ್ಟಾರೆ, ಈ ಡ್ರೆಸ್‌ನ 11 ಆವೃತ್ತಿಗಳನ್ನು ಚಿತ್ರೀಕರಣಕ್ಕಾಗಿ ತಯಾರು ಮಾಡಲಾಯಿತು, ಹಾಗೂ ಪ್ರತಿಯೊಂದು ಡ್ರೆಸ್ ಕೂಡಾ 200 ಯಾರ್ಡುಗಳಷ್ಟು (183 ಮೀ.) ರೇಶಿಮೆ, ಸ್ಯಾಟಿನ್ ಮತ್ತು ಇತರ ಬಟ್ಟೆಗಳಿಂದ ಕೂಡಿದ್ದು, ಇದರ ತೂಕವು ಸುಮಾರು 40 ಪೌಂಡುಗಳಷ್ಟಿದ್ದಿತು. ಮದುವೆಯ ಈ ವಸ್ತ್ರವನ್ನು ತೊಟ್ಟುಕೊಳ್ಳುವುದರ ಅನುಭವವನ್ನು ವಿವರಿಸುತ್ತಾ ಏಮೀ ಆಡಮ್ಸ್ ಬಲು "ಪ್ರಯಾಸಕರ" ಎಂದಿದ್ದು, "ಸಂಪೂರ್ಣ ಭಾರವು ನನ್ನ ಪೃಷ್ಠಭಾಗದ ಮೇಲಿದ್ದಿತು, ಆದ್ದರಿಂದ ಆಗಾಗ ನಾನು ಟ್ಯಾಕ್ಷನ್‌ನಲ್ಲಿದ್ದೇನೆ ಎಂಬಂತೆ ಭಾಸವಾಗುತ್ತಿತ್ತು" ಎನ್ನುತ್ತಾರೆ. ಜಿಸೆಲ್‌ಳಂತಲ್ಲದೆ, ರಾಜಕುಮಾರ ಎಡ್ವರ್ಡ್ ನೈಜ ಪ್ರಪಂಚದೊಂದಿಗೆ ಹೊಂದಿಕೊಳ್ಳುವುದಿಲ್ಲ, ಹಾಗೂ ಎಡ್ವರ್ಡ್‌ನ ಪಾತ್ರ ವಹಿಸಿರುವ ಜೇಮ್ಸ್ ಮಾರ್ಸ್ಡೆನ್ ಕೇವಲ ಒಂದು ವಿನ್ಯಾಸಗೊಂಡ ಉಡುಪನ್ನು ಮಾತ್ರ ಹೊಂದಿದ್ದರು. ಮೇಯವರ ಉದ್ದೇಶವು "[ಮಾರ್ಸ್ಡೆನ್‌ರನ್ನು] ಈ ವಸ್ತ್ರಗಳ ಹುಚ್ಚಾಟದಲ್ಲಿ ಕಳೆದುಕೊಳ್ಳಬಾರದು ಎಂದಾಗಿತ್ತು...ಇಲ್ಲಿ ಆತ ನಿಜವಾಗಿಯೂ ಮನಸೆಳೆಯುವಂತೆ ಕಾಣಬೇಕಾಗಿದ್ದಿತು". ಈ ಉಡುಪನ್ನು ಧರಿಸುವಾಗ ಎದೆ, ಪೃಷ್ಠಭಾಗ ಮತ್ತು ತೊಡೆಗಳು ಕೂಡುವ ಭಾಗಕ್ಕೆ ಪ್ಯಾಡಿಂಗ್ ಧರಿಸಬೇಕಾಗುತ್ತಿತ್ತು, ಮತ್ತು ಇದರಿಂದ ಮಾರ್ಸ್‌ಡೆನ್‌ಗೆ "ಅನಿಮೇಟೆಡ್ ಪಾತ್ರದಷ್ಟೆ ಅತಿಶಯವಾದ ದೇಹದ ಅಳತೆ ಕಂಡುಬರುತ್ತಿತ್ತು" ಮತ್ತು "ನಿಲುವು - ಆತನ ಬೆನ್ನು ನೇರವಾಗಿರುತ್ತದೆ, ಆತನ ತೋಳು ಮಡಿಸಿದೆ ಮತ್ತು ಯಾವಾಗಲೂ ಕೆಳಜಾರದು." ಮೇ‌ಗೆ ಸಂತಸ ಕೊಟ್ಟ ವಿಷಯವೆಂದರೆ ಸೂಸನ್ ಸರಂಡನ್ರ ಕ್ವೀನ್ ನಾರಿಸ್ಸಾಳ ಪಾತ್ರದ ಬಗ್ಗೆ ಲಿಮಾ "ಫ್ಯಾಶನ್‌ನಲ್ಲಿ ಬಹಳ ಮುಂದಿರುವಂತೆ ಬಿಂಬಿಸಿದ್ದು". ಅವರು ನಾರಿಸ್ಸಾಳನ್ನು ’ರನ್‌ವೇ ಮಹಿಳೆ’ಯ ರೀತಿ ಕಾಣುವಂತೆ ಮಾಡಲು ನಿರ್ಧರಿಸಿದರು, ಮತ್ತು ಆಕೆ "ಡಿಸ್ನಿಯ ತರಹದ್ದೇ ಆಗಿರುವ" ಆದರೆ "ಜಾನ್ ಗ್ಯಾಲಿಯಾನೋ ಅಥವಾ ಥಿಯೆರಿ ಮಗ್‌ಲರ್ ವಿನ್ಯಾಸಗೊಳಿಸಬಹುದಾದಂತಹ ಶಿಖರಮಟ್ಟದ ಫ್ಯಾಶನ್" ಅನ್ನು ಧರಿಸಿರುವಂತೆ ಬಿಂಬಿಸಲಾಯಿತು. ನಾರಿಸ್ಸಾ ಮೂರು ಮಾಧ್ಯಮಗಳಲ್ಲಿ ಕಾಣಿಸಿಕೊಳ್ಳುತ್ತಾಳೆ: 2D ಅನಿಮೇಶನ್, ಲೈವ್-ಆಕ್ಷನ್ ಮತ್ತು ಕಂಪ್ಯೂಟರ್ ಅನಿಮೇಶನ್. ಆದ್ದರಿಂದ ಮೇ ಆಕೆಯ ಉಡುಪು "ಬಣ್ಣ, ಆಕಾರ ಮತ್ತು ನೇಯ್ಗೆ"ಗಳ ವಿಚಾರದಲ್ಲಿ ಈ ಮೂರು ಮಾಧ್ಯಮಗಳಲ್ಲೂ ಒಂದೇ ರೀತಿಯಾಗಿ ಕಂಡುಬರುವಂತೆ ನೋಡಿಕೊಳ್ಳಬೇಕಾಗಿತ್ತು. ನಾರಿಸ್ಸಾಳ ಉಡುಪು "ಸರೀಸೃಪ"ದ ರೀತಿಯೆನ್ನಿಸುವ ಒಂದು ಚರ್ಮದ ಕಾರ್ಸೆಟ್ ಮತ್ತು ಸ್ಕರ್ಟ್, ಹಾಗೂ ಒಂದು ಕೇಪ್ ಅನ್ನು ಒಳಗೊಂಡಿತ್ತು. ಅನಿಮೇಟರ್‌ಗಳ ಜತೆಗೆ ಕೆಲಸ ಮಾಡುವಾಗ, ಮೇ ಉಡುಪಿನಲ್ಲಿ ಡ್ರ್ಯಾಗನ್‌ನ ರೂಪವನ್ನು ಅಳವಡಿಸಿದರು; ಕೇಪ್ ಅನ್ನು ರೆಕ್ಕೆಗಳ ರೀತಿ ವಿನ್ಯಾಸಗೊಳಿಸಲಾಗಿತ್ತು, ಸ್ಕರ್ಟ್‌ನ ಪದರಗಳು ಬಾಲದ ರೀತಿ ಸುತ್ತಿಕೊಳ್ಳುವಂತೆ ಮತ್ತು ನಾರಿಸ್ಸಾ ಡ್ರ್ಯಾಗನ್ ಆಗಿ ಮಾರ್ಪಾಡು ಹೊಂದುವ ವೇಳೆಗೆ ಆಕೆಯ ಕಿರೀಟವು ಕೊಂಬುಗಳಾಗಿ ಬದಲಾವಣೆ ಹೊಂದುವಂತೆ ವಿನ್ಯಾಸ ಮಾಡಲಾಗಿತ್ತು. === ಸಂಗೀತ === ಚಲನಚಿತ್ರದ ಸಂಗೀತವನ್ನು ಹೆಸರಾಂತ ಗೀತರಚನಾಕಾರ ಮತ್ತು ಸಂಯೋಜಕರಾದ ಅಲನ್ ಮೆಂಕೆನ್ರವರು ರಚಿಸಿದ್ದು, ಇವರು ಹಿಂದೆ ಹಲವಾರು ಚಲನಚಿತ್ರಗಳಲ್ಲಿ ಕೆಲಸ ಮಾಡಿದ್ದರು. ಸಹರಚನಾಕಾರ ಸ್ಟೀಫನ್ ಶ್ವಾರ್ಟ್‌ಜ್ ಮೆಂಕೆನ್ ಸಂಗೀತಸಂಯೋಜನೆ ಮಾಡಿದ ಆರು ಹಾಡುಗಳ ಸಾಹಿತ್ಯವನ್ನು ರಚಿಸಿದರು. ಮೆಂಕೆನ್ ಮತ್ತು ಶ್ವಾರ್ಟ್‌ಜ್ ಈ ಹಿಂದೆ ಪೋಕಹೊಂತಾಸ್ ಮತ್ತು ದ ಹಂಚ್‌ಬ್ಯಾಕ್ ಆಫ್ ನಾಟರ್‌ ಡೇಮ್ ಚಲನಚಿತ್ರಗಳ ಹಾಡುಗಳಿಗೆ ಜತೆಯಾಗಿ ಕೆಲಸ ಮಾಡಿದ್ದರು. ಮೆಂಕೆನ್ ಚಲನಚಿತ್ರದ ಆರಂಭದ ಹೊತ್ತಿಗೆ ಅದನ್ನು ಅಭಿವೃದ್ಧಿಪಡಿಸುತ್ತಿರುವಾಗಲೇ ತೊಡಗಿಕೊಂಡಿದ್ದು, ನಂತರ ಶ್ವಾರ್ಟ್‍ಜ್‌ರವರನ್ನು ತಮ್ಮ ಹಳೆಯ ಸಹಭಾಗಿತ್ವವನ್ನು ಮತ್ತೆ ಆರಂಭಿಸಲು ಆಹ್ವಾನಿಸಿದರು. ಅವರು ತಮ್ಮ ಗೀತರಚನೆಯ ಕೆಲಸವನ್ನು ಕಥೆಯಲ್ಲಿ ಹಾಡುಗಳನ್ನು ಸೇರಿಸಬಹುದಾದ ಘಳಿಗೆಗಳನ್ನು ಹುಡುಕುವ ಮೂಲಕ ಆರಂಭಿಸಿದರು. ಶ್ವಾರ್ಟ್‌ಜ್‌ರವರು ಇತರ ಲೈವ್-ಆಕ್ಷನ್ ಸಂಗೀತಮಯ ಚಲನಚಿತ್ರಗಳಲ್ಲಿರುವುದಕ್ಕಿಂತ ನಲ್ಲಿಯ ಪಾತ್ರಗಳು ಇದ್ದಕ್ಕಿದ್ದಂತೆ ಹಾಡತೊಡಗುವುದಕ್ಕೆ ತಕ್ಕನಾದ ವಿವರಣೆ ನೀಡಬಹುದೆಂದು ಕಂಡುಕೊಂಡರು, ಏಕೆಂದರೆ ಇದರ ಕಲ್ಪನೆಯು "ಕಥೆಯ ವಸ್ತುವಿಗೆ ಸಂಪೂರ್ಣವಾಗಿ ಅಗತ್ಯವಾದ ರೀತಿಯಲ್ಲಿ ಹಾಡಲು ಪಾತ್ರಗಳಿಗೆ ಅವಕಾಶ ಕಲ್ಪಿಸುತ್ತಿತ್ತು." ಜಿಸೆಲ್ ಹಾಡುವ ಮೂರೂ ಹಾಡುಗಳು ಹಿಂದಿನ ಡಿಸ್ನೀ ಚಲನಚಿತ್ರಗಳ ಉಲ್ಲೇಖಗಳನ್ನು ಹೊಂದಿವೆ. ಚಲನಚಿತ್ರದಲ್ಲಿ ಮೊದಲು ಕೇಳಬರುವ ಹಾಡಾದ "ಟ್ರೂ ಲವ್ಸ್ ಕಿಸ್" ಅನ್ನು "ಡಿಸ್ನಿಯ ಅನಿಮೇಟೆಡ್ ಲಕ್ಷಣಗಳ ಶೈಲಿಯ ಉತ್ತಮಪಡಿಸಿದ ಭಾಗವಾಗಿ ಮತ್ತು ಗೌರವಾರ್ಪಣೆಯಾಗಿರುವ ರೀತಿ ಬರೆಯಲಾಗಿತ್ತು, ವಿಶೇಷವಾಗಿ ಇದು ಡಿಸ್ನಿಯ ನಾಯಕಿಯರು ಪ್ರೇಮಿಸಲ್ಪಡುವ ಸಂತಸದ ಬಗ್ಗೆ ಹೇಳಿಕೊಳ್ಳುವ ಹಾಡುಗಳಾದ "ಐಮ್ ವಿಶಿಂಗ್" (ಸ್ನೋವ್ಹೈಟ್ ಎಂಡ್ ದ ಸೆವೆನ್ ಡ್ವಾರ್ಫ್‍ಸ್ ) ಮತ್ತು "ಎ ಡ್ರೀಮ್ ಈಸ್ ಎ ವಿಶ್ ಯುವರ್ ಹಾರ್ಟ್ ಮೇಕ್ಸ್" (ಸಿಂಡರೆಲ್ಲಾ )ಗಳನ್ನು ನೆನಪಿಸುವುದು. ಇದು ಮೆಂಕೆನ್ ಮತ್ತು ಶ್ವಾರ್ಟ್‌ಜ್‌ರಿಬ್ಬರಿಗೂ ಸವಾಲನ್ನೊಡ್ಡಿತು, ಏಕೆಂದರೆ "ಈ ಹಾಡಿನೊಂದಿಗೆ ಹಲವಾರು ಪೂರ್ವಗ್ರಹಗಳು ಸೇರಿಕೊಂಡಿದ್ದವು"; ಮತ್ತು ಇದು ಸ್ನೋವ್ಹೈಟ್ ಎಂಡ್ ದ ಸೆವೆನ್ ಡ್ವಾರ್ಫ್‍ಸ್ ಮತ್ತು ಸಿಂಡರೆಲ್ಲಾ ರ ಕಾಲವನ್ನು ಪ್ರತಿಬಿಂಬಿಸಬೇಕಾಗಿತ್ತು. ಇದಕ್ಕೆ ತಕ್ಕನಾಗಿ ಈ ಹಾಡನ್ನು ಏಮೀ ಆಡಮ್ಸ್ ಒಪೆರೆಟ್ಟಾ ಶೈಲಿಯಲ್ಲಿ, ಉಳಿದ ಹಾಡುಗಳ ಬ್ರಾಡ್‌ವೇ ಶೈಲಿಗೆ ವ್ಯತಿರಿಕ್ತವಾಗಿ ಅಭಿನಯಿಸಿದಳು. "ಹ್ಯಾಪಿ ವರ್ಕಿಂಗ್ ಸಾಂಗ್ " ಮತ್ತು "ದ್ಯಾಟ್ಸ್ ಹವ್ ಯು ನೋ"ಗಳೆರಡೂ ಹಳೆಯ ಹಾಡುಗಳಿಗೆ ಗೌರವ ಸಲ್ಲಿಸುತ್ತವೆ. "ಹ್ಯಾಪೀ ವರ್ಕಿಂಗ್ ಸಾಂಗ್" ಇತರ ಹಾಡುಗಳಾದ "ವ್ಹಿಸ್‌ಲ್ ವ್ಹಿಸ್‌ಲ್ ವ್ಹೈಲ್ ಯು ವರ್ಕ್" (ಸ್ನೋವ್ಹೈಟ್ ಎಂಡ್ ದ ಸೆವೆನ್ ಡ್ವಾರ್ಫ್‍ಸ್ ), "ದ ವರ್ಕ್ ಸಾಂಗ್" (ಸಿಂಡರೆಲ್ಲಾ ) "ಎ ಸ್ಪೀನ್‌ಫುಲ್ ಆಫ್ ಶುಗರ್" (ಮೇರೀ ಪಾಪಿನ್ಸ್ ) ಮತ್ತು ಕ್ರಿಸ್‌ಮಸ್ ಅನ್ನು ರೂಪಿಸುವ (ದ ನೈಟ್‌ಮೇರ್ ಬಿಫೋರ್ ಕ್ರಿಸ್ಮಸ್ ) ಮುಂತಾದವುಗಳ ಗೌರವಾರ್ಥವಾಗಿದ್ದರೆ, "ದ್ಯಾಟ್ಸ್ ಹವ್ ಯು ನೋ" ಮೆಂಕೆನ್‌ನ ಡಿಸ್ನೀ ಫೀಚರ್‌ಗಳ ಸ್ವ-ವಿಡಂಬನೆಯಾಗಿದೆ ಮತ್ತು ನಿಖರವಾಗಿ ದೊಡ್ಡ ಚಲನಚಿತ್ರ ಉತ್ಪನ್ನಗಳಾದ ಅಂಡರ್ ದ ಸೀ" (ದ ಲಿಟ್ಲ್ ಮರ್ಮೇಯ್ಡ್ ) ಮತ್ತು "ಬಿ ಅವರ್ ಗೆಸ್ಟ್" (ಬ್ಯೂಟೀ ಎಂಡ್ ದ ಬೀಸ್ಟ್ ) ಮುಂತಾದವುಗಳ ಬಗ್ಗೆಯಾಗಿದೆ. ಇದನ್ನು ಸಾಧಿಸುವ ಸಲುವಾಗಿ, ಶ್ವಾರ್ಟ್‌ಜ್ "ಸಾಂಪ್ರದಾಯಿಕ ವಾಲ್ಟ್ ಡಿಸ್ನಿ ಸಂವೇದನಾಶೀಲತೆ"ಯನ್ನು ಪಾಲಿಸುತ್ತಲೇ "ಪದಗಳ ಇಲ್ಲವೆ ಕೆಲವು ಸಾಲುಗಳ ವಿಷಯದಲ್ಲಿ ಅದನ್ನು ಕೊಂಚ ಮುಂದಕ್ಕೆ ತಳ್ಳಿ"ದರೆಂಬುದನ್ನು ಒಪ್ಪಿಕೊಂಡರು. ಆದರೆ, ಮೆಂಕೆನ್ ಗಮನಿಸಿದಂತೆ ಆತ ಡಿಸ್ನೀಗಾಗಿ ಬರೆದ ಹಾಡುಗಳು ಯಾವಾಗಲೂ "ಕೊಂಚ ತುಂಟತನದಿಂದ ಕೂಡಿರುತ್ತವೆ." ಚಲನಚಿತ್ರವು ಮುಂದುವರಿದಂತೆ ಸಂಗೀತವು ಹೆಚ್ಚು ಸಮಕಾಲೀನ ಶೈಲಿಗಳನ್ನು ಬಳಸುತ್ತದೆ ಮತ್ತು ಇದು ಅಡಲ್ಟ್ ಬ್ಯಾಲಡ್ ಆಗಿರು "ಸೋ ಕ್ಲೋಸ್" ಮತ್ತು ಕಂಟ್ರೀ/ಪಾಪ್ ಹಾಡಾದ "ಎವರ್ ಎವರ್ ಆಫ್ಟರ್" ಗಳ ಮೂಲಕ ವ್ಯಕ್ತವಾಗುತ್ತದೆ. ಮೆಂಕೆನ್ ಮತ್ತು ಶ್ವಾರ್ಟ್‌ಜ್ ಬರೆದ ಒಟ್ಟು ಆರು ಪೂರ್ಣವಾದ ಹಾಡುಗಳ ಪೈಕಿ ಐದನ್ನು ಚಲನಚಿತ್ರದಲ್ಲಿ ಉಳಿಸಿಕೊಳ್ಳಲಾಯಿತು. ಐಡಿನಾ ಮೆನ್‌ಜೆಲ್ ಮತ್ತು ಜೇಮ್ಸ್ ಮಾರ್ಸ್‌ಡೆನ್‌ರ ಡ್ಯುಯೆಟ್ ಅನ್ನು ಒಳಗೊಂಡ ಚಲನಚಿತ್ರದ ಶೀರ್ಷಿಕಾ ಹಾಡಾದ "ಎಂಚ್ಯಾಂಟೆಡ್", ಅನ್ನು ತೆಗೆದುಹಾಕಲಾಯಿತು. === ಪರಿಣಾಮಗಳು === ಎನ್‌ಚ್ಯಾಂಟೆಡ್ ನ ಹೆಚ್ಚಿನ ವಿಶುವಲ್ ಎಫೆಕ್ಟ್‌ಗಳನ್ನು ಬರ್ಕ್‌ಲೀ, ಕ್ಯಾಲಿಫೋರ್ನಿಯಾದ Studioನಲ್ಲಿ ರೂಪಿಸಲಾಗಿದ್ದು ಅವರು ಒಟ್ಟು 320 ಶಾಟ್‌ಗಳಿಗೆ ತಮ್ಮ ಕೊಡುಗೆಯನ್ನು ನೀಡಿದರು. ಈ ಶಾಟ್‌ಗಳಲ್ಲಿ ವರ್ಚುವಲ್ ಸೆಟ್‌ಗಳು, ನೈಸರ್ಗಿಕ ಪರಿಣಾಮಗಳು ಮತ್ತು ನಿಜವಾದ ನಟರ ಜತೆಗೇ ನಟಿಸುವ ಪಾತ್ರಗಳು, ಅದರಲ್ಲೂ "ಹ್ಯಾಪಿ ವರ್ಕಿಂಗ್ ಸಾಂಗ್"ನ ವೇಳೆಯಲ್ಲಿ ಕಾಣಿಸಿಕೊಂಡ ಅನಿಮೇಟೆಡ್ ಪ್ರಾಣಿಗಳು ಹಾಗೂ ಚಲನಚಿತ್ರದ ಲೈವ್ ಆಕ್ಷನ್ ಭಾಗದಲ್ಲಿ ಕಾಣಿಸಿಕೊಂಡ ಪಿಪ್ ಮತ್ತು ನಾರಿಸ್ಸಾ ಡ್ರ್ಯಾಗನ್ ಮುಂತಾದವನ್ನು ಒಳಗೊಳ್ಳಲಾಗಿದ್ದಿತು. Hollywoodರವರು ಪ್ರಾಥಮಿಕವಾಗಿ 0} removalಗಳು ಮತ್ತು ಕಾಂಪೊಸಿಟ್ಗಳೊಂದಿಗೆ ಸಂಬಂಧಿಸಿದ 36 ವಿಶುವಲ್ ಎಫೆಕ್ಟ್ಸ್ ಶಾಟ್‌ಗಳ ಜವಾಬ್ದಾರಿ ಹೊತ್ತಿದ್ದರು. Studiosನವರು ಪಾಪ್-ಅಪ್ ಪುಸ್ತಕದ ಪುಟತಿರುಗಿಸುವ ಸ್ಥಿತ್ಯಂತರಗಳನ್ನೊಳಗೊಂಡ ನಾಲ್ಕು ವಿಶುವಲ್ ಎಫೆಕ್ಟ್ಸ್ ಶಾಟ್‌ಗಳನ್ನು ಕೈಗೊಂಡರೆ, Digitalನವರು ಎರಡು ಶಾಟ್‌ಗಳನ್ನು ರೂಪಿಸಿದರು. "ಹ್ಯಾಪಿ ವರ್ಕಿಂಗ್ ಸಾಂಗ್"ನ ಚಿತ್ರೀಕರಣದಲ್ಲಿ ಕಂಡುಬರುವ ಎಲ್ಲಾ ಪ್ರಾಣಿಗಳ ಪೈಕಿ ಸೆಟ್‌ನಲ್ಲಿ ಚಿತ್ರೀಕರಿಸಲಾದ ನಿಜವಾದ ಪ್ರಾಣಿಗಳೆಂದರೆ ಇಲಿಗಳು ಮತ್ತು ಪಾರಿವಾಳಗಳು ಮಾತ್ರ. ಚಿತ್ರೀಕರಿಸಿಕೊಳ್ಳಲಾದ ನಿಜವಾದ ಪ್ರಾಣಿಗಳಿಂದ ಟಿಪ್ಪೆಟ್ ಸ್ಟುಡಿಯೋ ಇಲಿಗಳು ಮತ್ತು ಪಾರಿವಾಳಗಳನ್ನು ರೂಪಿಸಲು ಸಾಧ್ಯವಾಯಿತು, ಮತ್ತು ಇವುಗಳಿಂದ ಪೊರಕೆಗಳನ್ನು ತಮ್ಮ ಕೊಕ್ಕಿನಲ್ಲಿ ಕಚ್ಚಿಕೊಂಡುಹೋಗುವ ಪಾರಿವಾಳಗಳು ಮತ್ತು ಟೂತ್‌ಬ್ರಶ್‌ಗಳಿಂದ ಮನೆ ಸ್ವಚ್ಚಗೊಳಿಸುವ ಇಲಿಗಳೇ ಮೊದಲಾದ ಚುರುಕಾದ ನಟನಾ ಕಲ್ಪನೆಗಳಿಗೆ ಸ್ವರೂಪ ನೀಡಲು ಸಾಧ್ಯವಾಯಿತು. ಇದಕ್ಕೆ ವ್ಯತಿರಿಕ್ತವಾಗಿ, ಎಲ್ಲಾ ಜಿರಲೆಗಳೂ ಕೂಡ ಪಾತ್ರಗಳಾಗಿದ್ದವು. ಆಂದಲೇಶಿಯಾದ 2- ಪ್ರಪಂಚದಲ್ಲಿ ಮಾತನಾಡಬಲ್ಲ ಚಿಪ್‌ಮಂಕ್ ಆದ ಪಿಪ್, ನೈಜ ಪ್ರಪಂಚದಲ್ಲಿ ಮಾತಿನ ಮೂಲಕ ಸಂವಹನ ನಡೆಸುವ ಸಾಮರ್ಥ್ಯವನ್ನು ಕಳೆದುಕೊಳ್ಳುತ್ತದೆ ಹಾಗೂ ಇದರಿಂದಾಗಿ ಅದು ಮುಖದ ಮತ್ತು ದೈಹಿಕ ಸನ್ನೆಗಳ ಮೇಲೆ ಬಹಳವಾಗಿ ಅವಲಂಬಿತವಾಗಿರಬೇಕಾಗುತ್ತದೆ. ಇದರ ಅರ್ಥವೇನೆಂದರೆ, ಅನಿಮೇಟರುಗಳು ಪಿಪ್‌ನ ಭಾವನೆಗಳನ್ನು ನಟನೆಯ ಮೂಲಕ ವ್ಯಕ್ತಪಡಿಸುವುದು ಮಾತ್ರವಲ್ಲದೆ ಅದು ಒಂದು ನಿಜವಾದ ಚಿಪ್‌ಮಂಕ್ ಆಗಿರುವಂತೆಯೇ ಬಿಂಬಿಸಬೇಕಾಗಿತ್ತು. ಟಿಪ್ಪೆಟ್‌ನ ತಂಡವು "ಎಲ್ಲಾ ಸಾಧ್ಯವಿರುವ ಕೋನಗಳಿಂದ" ಚಿತ್ರೀಕರಿಸಲ್ಪಟ್ಟ ನಿಜವಾದ ಚಲಿಸುತ್ತಿರುವ ಚಿಪ್‌ಮಂಕ್‌ಗಳನ್ನು ಗಮನಿಸುವುದರ ಮೂಲಕ ಪಿಪ್‌ನನ್ನು ಅನಿಮೇಟ್ ಮಾಡುವ ಕೆಲಸವನ್ನು ಆರಂಭಿಸಿದರು, ಇದರ ನಂತರ ಅವರು ಒಂದು ಫೋಟೋರಿಯಲಿಸ್ಟಿಕ್ ಚಿಪ್‌ಮಂಕ್ ಅನ್ನು 3D ಕಂಪ್ಯೂಟರ್ ಗ್ರ್ಯಾಫಿಕ್ಸ್ ಸಾಫ್ಟ್‌ವೇರ್‌ಗಳಾದ ಮತ್ತು Furrociousಗಳನ್ನು ಬಳಸಿಕೊಂಡು ತಯಾರಿಸಿದರು. ವಿಶುವಲ್ ಎಫೆಕ್ಟ್‌ಗಳ ಸೂಪರ್‌ವೈಸರ್ ಥಾಮಸ್ ಶೆಲೆಸ್ನೀ ಪಿಪ್‌ನ ಮೊದಲ ಅನಿಮೇಶನ್ ಅನ್ನು ನಿರ್ದೇಶಕ ಕೆವಿನ್ ಲಿಮಾರಿಗೆ ತೋರಿಸಿದಾಗ ಅವರಿಗೆ ತಾನು ನೋಡುತ್ತಿರುವುದು ಒಂದು ಪಾತ್ರವನ್ನು, ನಿಜವಾದ ಪ್ರಾಣಿಯ ಚಿತ್ರವನ್ನಲ್ಲ ಎಂದು ತಿಳಿದುಬಂದಾಗ ಅವರು ಅಚ್ಚರಿಗೊಳಗಾದರು. ಮುಖದ ಭಾವನೆಗಳನ್ನು ಉತ್ತಮಗೊಳಿಸುವ ಸಲುವಾಗಿ ಮಾಡೆಲರ್‌ಗಳು ಪಿ‌ಪ್‌ಗೆ ನಿಜವಾದ ಚಿಪ್‌ಮಂಕ್‌ಗಳಲ್ಲಿ ಕಾಣಸಿಗದಿರುವ ಹುಬ್ಬುಗಳನ್ನು ನೀಡಿದರು. ಪಿಪ್ ಕಾಣಿಸಿಕೊಳ್ಳುವ ದೃಶ್ಯಗಳ ಚಿತ್ರೀಕರಣದ ವೇಳೆಯಲ್ಲಿ, ಪಿಪ್‌ನ ಭೌತಿಕ ಇರವನ್ನು ಸೂಚುಸಲು ಹಲವಾರು ವಿಧಾನಗಳನ್ನು ಬಳಸಲಾಗುತ್ತಿತ್ತು. ಕೆಲವು ಸಂದರ್ಭಗಳಲ್ಲಿ ತಂತಿಯ ಅಸ್ಥಿಪಂಜರವನ್ನು ಹೊಂದಿದ್ದ ಸಣ್ಣ, ತುಂಬಿಸಲಾದ ಚಿಪ್‌ಮಂಕ್ ಒಂದನ್ನು ದೃಶದಲ್ಲಿ ಒಂದೆಡೆ ಇರಿಸಲಾಗುತ್ತಿತ್ತು. ಕೆಲ ಸಂಧರ್ಭಗಳಲ್ಲಿ, ಪಿಪ್ ಎಲ್ಲಿರುವನೆಂದು ನಟನಟಿಯರು ಮತ್ತ್ತು ಸಿನೆಮಟೋಗ್ರಫರ್‌ಗಳಿಗೆ ತೋರಿಸಲು ಕೋಲೊಂದರ ತುದಿಗೆ ಮಾರ್ಕರ್ ಒಂದನ್ನು ಕಟ್ಟಿ ಇಲ್ಲವೇ ಲೇಸರ್ ಪಾಯಿಂಟರ್ ಅನ್ನು ಬಳಸಲಾಗುತ್ತಿತ್ತು. ಪಿಪ್‌ನಂತಲ್ಲದೆ, ನಾರಿಸ್ಸಾ ಡ್ರ್ಯಾಗನ್‌ಗೆ ಹೆಚ್ಚು ಕಾಲ್ಪನಿಕವಾದ ಪಾತ್ರವಾಗಿರಲು ಅವಕಾಶವೀಯಲಾಗಿದ್ದು, ಜತೆಯಲ್ಲಿಯೇ ಅದಕ್ಕೆ ಬದುಕಿರುವ ಪಾತ್ರವೊಂದರಂತೆ ಕಾಣಿಸಿಕೊಳ್ಳಲು ಮತ್ತು ಸಾಂಪ್ರದಾಯಿಕ ಡಿಸ್ನಿ ಖಳನಾಯಕಿಯಾಗಿರುವಂತಿರಲೂ ಅವಕಾಶವಿದ್ದಿತು. ಡ್ರ್ಯಾಗನ್ ವಿನ್ಯಾಸವು ಕೆಲಮಟ್ಟಿಗೆ ಸಾಂಪ್ರದಾಯಿಕ ಚೀನೀ ಡ್ರ್ಯಾಗನ್ ಮತ್ತು ಕೆಲಮಟ್ಟಿಗೆ ಸೂಸನ್ ಸರಂಡನ್‌ರ ಲೈವ್-ಆಕ್ಷನ್ ಮಾಟಗಾತಿಯನ್ನು ಆಧರಿಸಿತ್ತು. ನಾರಿಸ್ಸಾ ಹೆಣ್ಣಿನಿಂದ ಡ್ರ್ಯಾಗನ್ ಆಗಿ ಮಾರ್ಪಾಟು ಹೊಂದುವ ದೃಶ್ಯವನ್ನು ಚಿತ್ರೀಕರಿಸುವಾಗ, ಎಕ್ಸ್‌ಟ್ರಾಗಳ ಕಣ್ಣೋಟವನ್ನು ನಿರ್ದೇಶಿಸಲು ಲೇಸರ್ ಪಾಯಿಂಟರ್‌ನ ಬದಲಾಗಿ ಎತ್ತರವಾದ ಕೋಲೊಂದನ್ನು ಬಳಸಲಾಯಿತು. ಸೆಟ್‌ನ ಭಾಗಗಳನ್ನು ಹಿಂದುಮುಂದಕ್ಕೆ ಚಲಿಸುವಂತೆ ಮಾಡಲಾಗಿದ್ದುದಲ್ಲದೆ, ಕಂಪ್ಯೂಟರ್-ನಿಯಂತ್ರಿತ ಬೆಳಕಿನ ವ್ಯವಸ್ಥೆ ಮತ್ತು ಕ್ಯಾಮೆರಾ ಮೇಲೆ ಒಂದು ಮರುಕಳಿಸಬಹುದಾಗಿದ್ದ ತಲೆಗಳನ್ನು ಹೊಂದಾಣಿಕೆಯಾಗುವಂತೆ ಮಾಡಲಾಗಿತ್ತು. ಚಲನಚಿತ್ರದ ಕೊನೆಯ ಭಾಗದಲ್ಲಿ ನಾರಿಸ್ಸಾ ರಾಬರ್ಟ್‌ನನ್ನು ತನ್ನ ನಖಗಳಲ್ಲಿ ಹಿಡಿದುಕೊಂಡು ವುಲ್‌ವರ್ತ್ ಬಿಲ್ಡಿಂಗ್ ಅನ್ನು ಹತ್ತುವ ದೃಶ್ಯದಲ್ಲಿ, ಪ್ಯಾಟ್ರಿಕ್ ಡೆಂಪ್‌ಸೀಯವರ ಮುಖ ಮತ್ತು ಚಲನೆಗಳನ್ನು ಚಿತ್ರೀಕರಿಸಲು ಒಂದು ಗ್ರೀನ್‌ಸ್ಕ್ರೀನ್(ಹಸಿರುತೆರೆ)ಯ ಸಜ್ಜಿಕೆ(ರಿಗ್) ಅನ್ನು ಬಳಸಲಾಯಿತು. ಈ ಸಜ್ಜಿಕೆಯು ಒಂದು "ಕೀಲುಗೊಂಬೆಯಾಟ"ದ ರೀತಿಯ ವಿಧಾನವಾಗಿದ್ದು, ಇದರಲ್ಲಿ ಮೂರು ವಿವಿಧ ಫ್ಲೋರ್ ಎಫೆಕ್ಟ್‌ಗಳ ಕಲಾವಿದರಿಂದ ನಿಯಂತ್ರಿತವಾದ ರೊಬೋಟಿಕ್ ತೋಳೊಂದನ್ನು ಒಳಗೊಂಡಿದ್ದಿತು. == ವಿತರಣೆ == ಚಲನಚಿತ್ರವನ್ನು ಯುನೈಟೆಡ್ ಸ್ಟೇಟ್ಸ್‌ನ 3730 ಥಿಯೇಟರುಗಳಿಗೆ ವಿತರಣೆ ಮಾಡಿತು. ಇದನ್ನು ವಿಶ್ವದಾದ್ಯಂತ ಸುಮಾರು 50 ಪ್ರಾಂತ್ಯಗಳಲ್ಲಿ ವಿತರಿಸಿತು ಹಾಗೂ ಚಲನಚಿತ್ರವು ಯುನೈಟೆಡ್ ಕಿಂಗ್‌ಡಮ್ ಮತ್ತು ಇಟಲಿಗಳನ್ನೊಳಗೊಂಡಂತೆ ಹಲವಾರು ರಾಷ್ಟ್ರಗಳಲ್ಲಿ ಬಾಕ್ಸ್ ಆಫೀಸಿನಲ್ಲಿ ಅತ್ಯುನ್ನತ ಸ್ಥಾನವನ್ನು ಗಳಿಸಿಕೊಂಡಿತು. ಎನ್‌ಚ್ಯಾಂಟೆಡ್ ಅನ್ನು ಸಾಮಾನ್ಯ ಮತ್ತು - Discಗಳಲ್ಲಿ ಮಾರ್ಚ್ 18, 2008ರಂದು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಬಿಡುಗಡೆ ಮಾಡಿತು. ಎನ್‌ಚ್ಯಾಂಟೆಡ್ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಡಿವಿಡಿ ರೂಪದಲ್ಲಿ ಬಿಡುಗಡೆಯಾದ ವಾರ ಮಾರಾಟಪಟ್ಟಿಯಲ್ಲಿ ಅಗ್ರಸ್ಥಾನವನ್ನು ಗಳಿಸಿದ್ದಲ್ಲದೆ,ಐ ಆಮ್ ಲೆಜೆಂಡ್ ನ ಡಿವಿಡಿ ಮಾರಾಟವನ್ನು ಹಿಂದಕ್ಕೆ ಹಾಕಿತು; ಆದರೆ ಐ ಆಮ್ ಲೆಜೆಂಡ್ ನ ಬ್ಲು-ರೇ ಡಿಸ್ಕ್ ಮಾರಾಟವು ಎನ್‌ಚ್ಯಾಂಟೆಡ್ ನ ಬ್ಲು-ರೇ ಡಿಸ್ಕ್ ಮಾರಾಟಕ್ಕಿಂತ ನಾಲ್ಕು ಪಟ್ಟು ಹೆಚ್ಚಿದ್ದಿತು. ಡಿವಿಡಿಯನ್ನು ಯುನೈಟೆಡ್ ಕಿಂಗ್‌ಡಮ್‌ ಮತ್ತು ಯುರೋಪ್‌ನಲ್ಲಿ ಏಪ್ರಿಲ್ 7, 2008, ಮತ್ತು ಆಸ್ಟ್ರೇಲಿಯಾದಲ್ಲಿ ಮೇ 21, 2008ರಂದು ಬಿಡುಗಡೆ ಮಾಡಲಾಯಿತು. ಡಿವಿಡಿ ಮತ್ತು ಬ್ಲು-ರೇ ಡಿಸ್ಕ್‌ನ ಹೆಚ್ಚುವರಿ ಲಕ್ಷಣಗಳು "ಫ್ಯಾಂಟಸಿ ಕಮ್ಸ್ ಟು ಲೈಫ್" ಎಂಬ ಮೂರು ಭಾಗಗಳ ತೆರೆಮರೆಯ ಕೆಲಸದ "ಹ್ಯಾಪೀ ವರ್ಕಿಂಗ್ ಸಾಂಗ್", "ದಾಟ್ಸ್ ಹವ್ ಯು ನೋ" ಮತ್ತು "ಎ ಬ್ಲ್ಯಾಸ್ಟ್ ಎಟ್ ದ ಬಾಲ್" ಹಾಡುಗಳ ಚಿತ್ರೀಕರಣದ ಬಗೆಗಿನ ಸಾಕ್ಷ್ಯಚಿತ್ರ; ನಿರ್ದೇಶಕ ಕೆವಿನ್ ಲಿಮಾರಿಂದ ಪುಟ್ಟ ಪರಿಚಯಗಳೊಡನೆ ಆರು ತೆಗೆದುಹಾಕಲಾದ ಸೀನ್ಗಳು; ಬ್ಲೂಪರ್‌ಗಳು; "ಪಿಪ್ಸ್ ಪ್ರೆಡಿಕಮೆಂಟ್: ಎ ಪಾಪ್ ಅಪ್ ಅಡ್ವೆಂಚರ್" ಎಂಬ ಪಾಪ್-ಅಪ್ ಶೈಲಿಯ ಸಣ್ಣ ಕಥೆಪುಸ್ತಕ; ಮತ್ತು ಕ್ಯಾರೀ ಅಂಡರ್ವುಡ್‌ರ "ಎವರ್ ಎವರ್ ಆಫ್ಟರ್"ನ ಮ್ಯೂಸಿಕ್ ವಿಡಿಯೋ. ಬ್ಲು-ರೇ ಡಿಸ್ಕುಗಳಲ್ಲಿ ಮಾತ್ರ "ದ ಡಿ ಫೈಲ್ಸ್’ ಎಂಬ ಟ್ರೈವಿಯಾ ಗೇಮ್ ಅನ್ನು ಅಳವಡಿಸಲಾಗಿದ್ದು, ಇದು ಚಲನಚಿತ್ರದುದ್ದಕ್ಕೂ ಸಾಗುತ್ತದೆ ಮತ್ತು ಇದರಲ್ಲಿ ಅತಿ ಹೆಚ್ಚು ಸ್ಕೋರ್ ಮಾಡುವವರಿಗೆ "ಸೋ ಕ್ಲೋಸ್", "ಮೇಕಿಂಗ್ ಎವರ್ ಎವರ್ ಆಫ್ಟರ್" ಮತ್ತು "ಟ್ರೂ ಲವ್ಸ್ ಕಿಸ್" ಮೊದಲಾದ ವಿಡಿಯೋಗಳನ್ನು ನೋಡುವ ಅವಕಾಶ ದೊರಕುತ್ತದೆ. ಯುನೈಟೆಡ್ ಸ್ಟೇಟ್ಸ್‌ನ ಸ್ಟೋರ್‌ಗಳಲ್ಲಿನ ಕೆಲವೊಂದು ಡಿವಿಡಿಗಳ ಜತೆಯಲ್ಲಿ ಮೂವತ್ತು ನಿಮಿಷ ಅವಧಿಯ ಬಿಕಮಿಂಗ್ ಎನ್‌ಚ್ಯಾಂಟೆಡ್: ಎ ನ್ಯೂ ಕ್ಲಾಸಿಕ್ ಕಮ್ಸ್ ಟ್ರೂ ಎಂಬ ನಿರ್ಮಾಣ ಸಾಕ್ಶ್ಯಚಿತ್ರದ ಹೆಚ್ಚುವರಿ ಡಿವಿಡಿ ಕೂಡಾ ದೊರಕುತ್ತದೆ.. ಈ ಡಿವಿಡಿಯನ್ನು ಯುನೈಟೆಡ್ ಕಿಂಗ್‌ಡಮ್‌ನ ಸ್ಟೋರ್‌ಗಳ ಕೆಲವು ರೀತಿಯ ಡಿವಿಡಿಗಳ ಜತೆಗೆ ಕೂಡಾ ಮಾರಾಟ ಮಾಡಲಾಗುತ್ತದೆ. == ಪ್ರತಿಕ್ರಿಯೆ == === ವಿಮರ್ಶೆಗಳು === ಈ ಚಲನಚಿತ್ರದ ಬಗ್ಗೆ ವಿಮರ್ಶಕರಿಂದ ಬಹಳ ಒಳ್ಳೆಯ ಅಭಿಪ್ರಾಯ ವ್ಯಕ್ತವಾಯಿತು. ಚಲನಚಿತ್ರ ವಿಮರ್ಶೆಗಳ ಕೂಟವಾಗಿರುವ ಜಾಲತಾಣವಾದ ಈ ಚಲನಚಿತ್ರಕ್ಕೆ ಒಟ್ಟಾರೆ 92%ರಷ್ಟು ಮೆಚ್ಚುಗೆಯ ರೇಟಿಂಗ್ ಅನ್ನು ನೀಡಿತು (156 ವಿಮರ್ಶೆಗಳನ್ನು ಆಧರಿಸಿ, 144 "ಫ್ರೆಶ್" ಮತ್ತು 12 "ರಾಟನ್"), ಮತ್ತು 32 ವಿಮರ್ಶೆಗಳನ್ನು ಆಧರಿಸಿ ಇದಕ್ಕೆ 75% ರೇಟಿಂಗ್ ಅನ್ನು ನೀಡಿತು. ಈ ಚಲನಚಿತ್ರವನ್ನು 2007ರ ಬಿಡುಗಡೆಯಾದ ಫಿಲ್ಮುಗಳ ಪೈಕಿ ಅತ್ಯುತ್ತಮ ವಿಮರ್ಶೆಗಳನ್ನು ಗಳಿಸಿದ ಒಂಬತ್ತನೇ ಚಲನಚಿತ್ರವೆಂದು ಮತ್ತು 2007ರ ಅತ್ಯುತ್ತಮ ಕೌಟುಂಬಿಕ ಚಲನಚಿತ್ರವೆಂದು ಹೆಸರಿಸಿತು. ಧನಾತ್ಮಕ ವಿಮರ್ಶೆಗಳು ಚಲನಚಿತ್ರವು ಅತ್ಯುತ್ತಮ ಕಥೆಗಳನ್ನು ನಡೆಸಿಕೊಂಡ ಬಗೆ, ಅದರ ಹಾಸ್ಯ ಮತ್ತು ಹಾಡುಗಳು ಮತ್ತು ಅದರ ಮುಖ್ಯ ನಟಿಯಾದ ಏಮೀ ಆಡಮ್ಸ್ಳ ನಟನೆಯ ಬಗ್ಗೆ ಮೆಚ್ಚುಗೆ ಸೂಚಿಸಿದವು. ಚಿಕಾಗೋ ಸನ್-ಟೈಮ್ಸ್ ನ ರಾಜರ್ ಎಬರ್ಟ್ ಚಲನಚಿತ್ರಕ್ಕೆ ನಾಲ್ಕು ನಕ್ಷತ್ರಗಳಲ್ಲಿ ಮೂರನ್ನು ನೀಡುತ್ತ, ಅದನ್ನು "ಹೃದಯವನ್ನು ಗೆಲ್ಲುವ ಈ ಸಂಗೀತಮಯ ಹಾಸ್ಯಭರಿತ ಚಲನಚಿತ್ರವು ನಿರೀಕ್ಷೆಯ ಲಿಲಿ ಹೂಗಳ ಹಾಸಿನಿಂದ ನೈಜತೆಯ ಮ್ಯಾನ್‌ಹೋಲ್ ಮುಚ್ಚಳಗಳವರೆಗೆ ಹಗುರವಾಗಿ ಕುಪ್ಪಳಿಸುತ್ತ ಸಾಗುತ್ತದೆ" ಎಂದಿದ್ದಾರೆ. ಮತ್ತು ಯ ಚಲನಚಿತ್ರ ವಿಮರ್ಶಕರು ಚಲನಚಿತ್ರದ ಎಲ್ಲ ವಯಸ್ಸಿನವರಿಗೆ ಹೊಂದುವ ಸಾಮರ್ಥ್ಯವನ್ನು ಗಮನಿಸಿದ್ದಾರೆ. ಯು ಚಲನಚಿತ್ರವನ್ನು "ಒಂದು ರೀತಿಯ ಉಲ್ಲಾಸಪೂರ್ಣವಾದ,ಇಲ್ಲಿಯವರೆಗೂ ಹಾಲಿವುಡ್ ಮತ್ತೆ ಬಳಕೆಗೆ ತರಲು ಶತಾಯಗತಾಯ ಪ್ರಯತ್ನಿಸಿದರೂ(ಬಹಳ ಇತ್ತೀಚೆಗೆ ಹೇರ್‌ಸ್ಪ್ರೇ ಮೂಲಕ) ಇಲ್ಲಿಯತನಕ ಸಫಲವಾಗದಿದ್ದ, ಎಲ್ಲ-ವಯೋವರ್ಗಗಳಿಗು ಸಲ್ಲುವಂತಹ ಮನರಂಜನೆ" ಎಂದು ವರ್ಣಿಸಿದರೆ, ಯ ಟಾಡ್ ಮೆಕ್‌ಕಾರ್ಥೀಯವರ ಪ್ರಕಾರ, "ಡಿಸ್ನಿಯ ಕಟ್ಟುನಿಟ್ಟಾದ ಅನಿಮೇಟೆಡ್ ಉತ್ಪನ್ನಗಳಿಗಿಂತ ಭಿನ್ನವಾಗಿ,60ನೇ ದಶಕದವರೆಗು ನಿರ್ಮಿಸಲಾಗುತ್ತಿದ್ದ ಹೆಚ್ಚಿನ ಹಾಲಿವುಡ್ ಸಿನಿಮಾಗಳ ರೀತಿಯಲ್ಲಿರುವ ಎನ್‌ಚ್ಯಾಂಟೆಡ್ , ಎಲ್ಲ ಜನರೂ ನೋಡಬೇಕೆಂಬ ಉದ್ದೇಶದಿಂದ - ಯಾವುದೇ ಒಳ ಉದ್ದೇಶಗಳಿಲ್ಲದೆಯೆ (ಅವು ಹಾಳಾಗಲಿ) - ನಿರ್ಮಿಸಲಾಗಿರುವ ಸಿನೆಮಾ ಆಗಿದೆ. ಅದು ಸುಮ್ಮನೆ ಎಲ್ಲರನ್ನು ಸಂತಸಪಡಿಸಲು ಯತ್ನಿಸುತ್ತದೆ - ಕೀಳು ಅಭಿರುಚಿಗೆ ಉತ್ತೇಜನ ನೀಡದೆ, ಯಾವುದೇ ಅಶ್ಲೀಲತೆಯಿಲ್ಲದೆ,ಜನಪ್ರಿಯ ಸಂಸ್ಕೃತಿಯ ಗೀಳುಗಳಲ್ಲಿ ತೊಯ್ಯದೆ - ಇದನ್ನೆಲ್ಲ ಇವತ್ತಿಗೆ ಸಾಧಿಸುವುದು ಸಣ್ಣ ಕೆಲಸವೇನಲ್ಲ." ಎನ್‌ಚ್ಯಾಂಟೆಡ್ ಅನ್ನು 2007ರ ಅತ್ಯುತ್ತಮ ಕೌಟುಂಬಿಕ ಚಲನಚಿತ್ರವಾಗಿ ಆಯ್ಕೆ ಮಾಡಿದರು, ಮತ್ತು ನ ಕ್ಯಾರೀ ರಿಕೀ ಅದನ್ನು 2007ರ ನಾಲ್ಕನೇ ಅತ್ಯುತ್ತಮ ಚಲನಚಿತ್ರವೆಂದು ಹೆಸರಿಸಿದರು. , , , ಮತ್ತು - ಇವೆಲ್ಲವೂ ಚಲನಚಿತ್ರಕ್ಕೆ ನಾಲ್ಕಕ್ಕೆ ಮೂರು ಅಂಕಗಳನ್ನು ನೀಡಿದರೆ, ಚಲನಚಿತ್ರಕ್ಕೆ ’ಬಿ’ ಶ್ರೇಣಿಯನ್ನು ನೀಡಿದರು. ಅವರು ಇದಕ್ಕಾಗಿ ಕಾರಣಗಳನ್ನು ನೀಡುತ್ತ, ಚಲನಚಿತ್ರದ ಕಥೆಯು ಮುಂದಾಗಿ ನಿರೀಕ್ಷಿಸುವಂತಿದ್ದರೂ, ಈ ನಿರೀಕ್ಷಿಸುವಂತಹ ಗುಣವು ಚಲನಚಿತ್ರದ ಭಾಗವಾಗಿರುವ ರೀತಿ, ಅಚ್ಚರಿಹುಟ್ಟಿಸುವಷ್ಟು ದುಂದುವೆಚ್ಚ ಮಾಡಲಾಗಿರುವ ಹಾಡುಗಳು ಮಾತ್ರವಲ್ಲದೆ, ಡಿಸ್ನಿಯು ತನ್ನ ಸಾಂಪ್ರದಾಯಿಕ ಅನಿಮೇಟೆಡ್ ಚಲನಚಿತ್ರಗಳನ್ನು ಅಣಕ ಮಾಡಿರುವ ರೀತಿಯು ಚಲನಚಿತ್ರವನ್ನು ಯಾವ ವಯೋವರ್ಗಕ್ಕಾಗಿ ನಿರ್ಮಿಸಲಾಗಿದೆ ಎಂಬುದರ ಬಗ್ಗೆ ಏಳಬಹುದಾದ ಪ್ರಶ್ನೆಗಳನ್ನು ಮೆಟ್ಟಿನಿಲ್ಲುತ್ತದೆ. ನ ಮೈಕೆಲ್ ಸ್ರಾಗೋವ್ ಇದನ್ನು ವಿಮರ್ಶಿಸುತ್ತಾ, ಚಲನಚಿತ್ರದ "ಚುರುಕಾದ ಕಲ್ಪನೆ ಮತ್ತು ಸಾಕಷ್ಟು ಒಳ್ಳೆಯ ಜೋಕ್‌ಗಳು ಚಲನಚಿತ್ರದ ಕ್ರಮರಹಿತ ನಿರ್ಮಾಣ ಮತ್ತು ಅನಿಶ್ಚಿತ ಭಾವವನ್ನು ಮರೆಸಿ ಮೇಲುಗೈ ಪಡೆಯುತ್ತವೆ" ಎಂದು ಅಭಿಪ್ರಾಯಪಟ್ಟರೆ, ಯ ಕ್ಲಾಡಿಯಾ ಪುಗ್‌ರ ಹೇಳಿಕೆಯ ಪ್ರಕಾರ "ಇದು ಸುಮಾರುಮಟ್ಟಿಗೆ ಮುಂದಿನದನ್ನು ಮೊದಲೇ ನಿರೀಕ್ಷಿಸಬಹುದಾದ ನೀರಿಂದ ಹೊರಬಿದ್ದ ಮೀನಿನ ಕಥೆಯಾಗಿದ್ದರೂ (ನಿಜವಾಗಿ ಹೇಳಬೇಕೆಂದರೆ ಕಥೆಪುಸ್ತಕದಿಂದ ಹೊರಬಿದ್ದ ರಾಜಕುಮಾರಿಯ ಗಾಥೆ) ಕೂಡ, ಪಾತ್ರವರ್ಗವು ಎಷ್ಟು ಪರಿಪೂರ್ಣವಾಗಿದೆ ಎಂದರೆ ಅದು ಅತಿಸಾಮಾನ್ಯವೆನಿಸಬಹುದಾಗಿದ್ದ ಕಲ್ಪನೆಯೊಂದನ್ನು ತೆಗೆದುಕೊಂಡು ಅದಕ್ಕೆ ಐಂದ್ರಜಾಲಿಕ ರೂಪವನ್ನು ನೀಡಲಾಗಿದೆ." ಏಮೀ ಆಡಮ್ಸ್ ಬಗ್ಗೆ ಮೆಚ್ಚುಗೆಯ ಅಭಿಪ್ರಾಯಗಳು ಹರಿದುಬಂದವು. ಆಕೆಯ ಹಾಡುವ ಸಾಮರ್ಥ್ಯವನ್ನು ವಿಮರ್ಶಕರು ಮೆಚ್ಚಿಕೊಂಡರು ಆಕೆಯ ನಟನೆಯನ್ನು ಕೆಲವರು ಆಕೆಯ -ನಾಮನಿರ್ದೇಶಿತ ಜೂನ್‌ಬಗ್ ನ ನಟನೆಗೆ ಹೋಲಿಸಿದ್ದು, ಆಡಮ್ಸ್‌ಳನ್ನು ಸಿನೆತಾರೆಯನ್ನಾಗಿ ಮಾಡಿತು, ಮತ್ತು ಇದನ್ನು ಜೂಲೀ ಆಂಡ್ರೂಸ್ರ ವೃತ್ತಿಜೀವನದ ಮೇಲೆ ಮೇರೀ ಪಾಪಿನ್ಸ್' ಬೀರಿದ ಪ್ರಭಾವಕ್ಕೆ ಹೋಲಿಸಲಾಗಿದೆ. ಇದರಂತೆಯೆ, ಚಲನಚಿತ್ರಕ್ಕೆ & Roeperನಲ್ಲಿ ಧನಾತ್ಮಕ ವಿಮರ್ಶೆಯನ್ನು ನೀಡಿದ ಸಿನೆವಿಮರ್ಶಕರಾದ ರಿಚರ್ಡ್ ರೋಪರ್ ಮತ್ತು ಮೈಕೆಲ್ ಫಿಲಿಪ್ಸ್, ಚಲನಚಿತ್ರದಲ್ಲಿ ಆಡಮ್ಸ್‌ಳ ನಟನೆಯ ಪರಿಣಾಮದ ಮೇಲೆ ಒತ್ತು ನೀಡುತ್ತ, "ಏಮೀ ಆಡಮ್ಸ್‌ಳೇ ಈ ಚಲನಚಿತ್ರವಾಗಿದ್ದಾಳೆ" ಮತ್ತು "ಏಮೀ ಆಡಮ್ಸ್ ಒಂದು ಕಾಮಿಕ್ ಕ್ಲೀಷೆಯನ್ನು ಯಕ್ಷಿಣಿಯಾಗಿ ಹೇಗೆ ಪರಿವರ್ತಿಸುವುದು ಎಂದು ತೋರಿಸಿಕೊಡುತ್ತಾಳೆ" ಎಂದು ಮುಂತಾಗಿ ಹೇಳಿದರು. ಆದರೆ, ಇವರಿಬ್ಬರೂ ಕೂಡ ಕೊನೆಯಲ್ಲಿ ಕಂಪ್ಯೂಟರ್-ವಿರಚಿತ ನಾರಿಸ್ಸಾಳ ಡ್ರ್ಯಾಗನ್ ಅನ್ನು ಒಳಗೊಂಡ ಪ್ರಸಂಗವು ಇಡೀ ಚಲನಚಿತ್ರವನ್ನು "ಕೆಳಮಟ್ಟಕ್ಕೆ ದೂಕಿತು" ಎಂಬುದರ ಬಗ್ಗೆ ಸಹಸಮ್ಮತಿಯನ್ನು ಸೂಚಿಸಿದರು. ನ ಹೇಳಿಕೆಯ ಪ್ರಕಾರ ಚಲನಚಿತ್ರವು ಮಕ್ಕಳನ್ನು ತಲುಪುವ ಉದ್ದೇಶವನ್ನು ಹೊಂದಿದೆ ಎಂದಿತಾದರೂ, ಚಲನಚಿತ್ರದ "ಬಹಳ ಚುರುಕಾದ ಪಾತ್ರವರ್ಗ"ವು ಅದರ ಅತ್ಯುತ್ತಮ ಸ್ವತ್ತು ಎಂದು ಇತರ ವಿಮರ್ಶಕರು ಹೇಳಿದ್ದನ್ನು ಒಪ್ಪಿಕೊಂಡರು. ಅದು ಚಲನಚಿತ್ರಕ್ಕೆ ಐದಕ್ಕೆ ಮೂರು ಅಂಕಗಳನ್ನು ನೀಡಿತು. ಚಲನಚಿತ್ರಕ್ಕೆ ’ಸಿ’ ಶ್ರೇಯಾಂಕವನ್ನು ನೀಡಿತು ಮತ್ತು ತನ್ನ ವರದಿಯಲ್ಲಿ ಚಲನಚಿತ್ರವು "ವಾಲ್ಟ್‌ನ ಜೋಕ್‌ಗಳ ಸಂದೂಕದ ಸ್ವಜಾತಿಭಕ್ಷಣೆ ಮಾಡುತ್ತದೆ" ಮತ್ತು "ಎರಡು ಆಯಾಮಗಳ ಭಾವನೆಯನ್ನು ನೀಡದಂತಹ ಸುಖಾಂತ್ಯವನ್ನು ನೀಡಲು ವಿಫಲವಾಗುತ್ತದೆ". ಇದರಂತೆಯೆ, ನ ಪೀಟರ್ ಬ್ರ್ಯಾಡ್‌ಶಾರ ವ್ಯಾಖ್ಯಾನದ ಪ್ರಕಾರ ಚಲನಚಿತ್ರವು "ಮತ್ಸರದಿಂದ ಹೊಳೆಯುವ ಕಣ್ಣೋಟ ಮತ್ತು ಆಳವಾಗಿ ಹಾಸ್ಯರಹಿತವಾದ ಭಾವವನ್ನು ತೋರುತ್ತದೆ" ಮತ್ತು ಆಡಮ್ಸ್‌ಳ ನಟನೆಯು "ಕಾರ್ಪೊರೇಟ್ ಡಿಸ್ನಿಯ ಪ್ಲ್ಯಾಸ್ಟಿಕ್‌ತನದ ಸೆಲ್ಲೋಫೇನ್ ಅನ್ನು ಹೊದ್ದ ಈ ಕೌಟುಂಬಿಕ ಚಲನಚಿತ್ರದ ಏಕೈಕ ಶಿಷ್ಟ ಅಂಶವಾಗಿದೆ". ಬ್ರಾಡ್‌ಶಾ ಈ ಚಲನಚಿತ್ರಕ್ಕೆ ಐದರಲ್ಲಿ ಎರಡು ಅಂಕಗಳನ್ನು ನೀಡಿದರು. ಕೆಲವೊಂದು ಅಭಿಮಾನಿಗಳು ಗಮನಿಸಿದಂತೆ ಪೊಲೀಸ್ ಗೆಳೆಯರ ಸಾಹಸ ಚಲನಚಿತ್ರಗಳಿಗೆ ಹಾಟ್ ಫಜ್ ಮಾಡಿದ್ದನ್ನು ಎನ್‌ಚ್ಯಾಂಟೆಡ್ ಡಿಸ್ನೀಯ ಕಿನ್ನರಕಥೆಗಳಿಗೆ ಮಾಡಿತು. ಇನ್ನು ಕೆಲವು ಅಭಿಮಾನಿಗಳು ಗಮನಿಸಿದಂತೆ ಇದು ಅಲಿ ಜಿ ಇಂಡಾಹೌಸ್ , ಎಲ್ಫ್ (ಫಿಲ್ಮ್) , : ಮತ್ತುಬ್ರೂನೋ (ಫಿಲ್ಮ್) ನಂತಹವುಗಳ ಡಿಸ್ನೀ ರಾಜಕುಮಾರಿ ಆವೃತ್ತಿಯಾಗಿದ್ದಿತು. === ಬಾಕ್ಸ್ ಅಫೀಸ್ ಗಳಿಕೆ === ಎನ್‌ಚ್ಯಾಂಟೆಡ್ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಬಿಡುಗಡೆಯಾದ ದಿನ $7,967,766 ಗಳಿಸಿ #1 ಸ್ಥಾನದಲ್ಲಿದ್ದಿತು. ಇದು ಥ್ಯ್ಶಾಂಕ್ಸ್‌ಗಿವಿಂಗ್ ಡೇಯಂದು ಕೂಡಾ #1 ಸ್ಥಾನದಲ್ಲಿದ್ದು, $6,652,198 ಗಳಿಸಿ, ಎರಡು ದಿನಗಳ ಒಟ್ಟು ಮೊತ್ತ $14.6 ಮಿಲಿಯನ್ ಆಯಿತು. ಮಾರನೆ ದಿನವೂ ಚಲನಚಿತ್ರವು $14.4 ಮಿಲಿಯನ್ ಗಳಿಸಿ, ಒಟ್ಟು ಮೊತ್ತವು $29.0 ಮಿಲಿಯನ್ ಆದುದರಿಂದ ಇತರ ಸ್ಪರ್ಧಿಗಳಿಗಿಂತ ಇದು ಮುಂದೆಯೇ ಇದ್ದಿತು. ಎನ್‌ಚ್ಯಾಂಟೆಡ್ ಶುಕ್ರವಾರದಿಂದ ಭಾನುವಾರದವರೆಗಿನ ಅವಧಿಯಲ್ಲಿ $34.4 ಮಿಲಿಯನ್ ಅನ್ನು 3,730 ಥಿಯೇಟರುಗಳಲ್ಲಿ ಪ್ರತಿ ಸ್ಥಳದ ಸರಾಸರಿ $9,472 ರಂತೆ ಮತ್ತು ಐದು ದಿನಗಳ ಥ್ಯಾಂಕ್ಸ್‌ಗಿವಿಂಗ್ ರಜೆಯ ಅವಧಿಯಲ್ಲಿ 3,730 ಥಿಯೇಟರುಗಳಲ್ಲಿ ಒಟ್ಟು $49.1 ಮಿಲಿಯನ್‌ ಅನ್ನು ಪ್ರತಿ ಸ್ಥಳಕ್ಕೆ ಸರಾಸರಿ $13,153ರಂತೆ ಗಳಿಸಿತು. ಐದು ದಿನಗಳ ಈ ರಜಾದಿನಗಳಂದು ಅದರ ಗಳಿಕೆಯು ನಿರೀಕ್ಷೆಗಿಂತ $7 ಮಿಲಿಯನ್ ಜಾಸ್ತಿಯಾಗಿತ್ತು. 1999ರ ಈ ಐದು ದಿನಗಳ ರಜಾ ಅವಧಿಯಲ್ಲಿ $80.1 ಮಿಲಿಯನ್ ಗಳಿಸಿದ 2 ಯ ನಂತರ ಎರಡನೆಯ ಅತ್ಯಧಿಕ ಗಳಿಕೆಯ ಥ್ಯಾಂಕ್ಸ್‌ಗಿವಿಂಗ್ ಬಿಡುಗಡೆಯ ಸ್ಥಾನವನ್ನು ಅಲಂಕರಿಸಿದ ಎನ್‌ಚ್ಯಾಂಟೆಡ್ , 21ನೇ ಶತಮಾನದಲ್ಲಿ ಥ್ಯಾಂಕ್ಸ್‌ಗಿವಿಂಗ್ ಚೌಕಟ್ಟಿನಲ್ಲಿ #1 ಸ್ಥಾನವನ್ನು ಅಲಂಕರಿಸಿದ ಮೊದಲನೆಯ ಚಲನಚಿತ್ರವಾಗಿದೆ. ಎರಡನೆ ವಾರಾಂತ್ಯದ ತನ್ನ ಪ್ರದರ್ಶನದ ವೇಳೆಯಲ್ಲಿ ಕೂಡಾ ಎನ್‌ಚ್ಯಾಂಟೆಡ್ #1 ಚಲನಚಿತ್ರವಾಗಿದ್ದು, 3,730 ಸ್ಥಳಗಳಲ್ಲಿ ಪ್ರತಿ ಥಿಯೇಟರಿಗೆ ಸರಾಸರಿ $4,397ರಂತೆ ಒಟ್ಟು $16,403,316 ಅನ್ನು ಗಳಿಸಿತು. ಇದು ಮೂರನೇ ವಾರಾಂತ್ಯದಲ್ಲಿ #2 ಸ್ಥಾನಕ್ಕಿಳಿಯಿತು, ಮತ್ತು 3,520 ಥಿಯೇಟರುಗಳಲ್ಲಿ ಪ್ರತಿ ಥಿಯೇಟರಿಗೆ ಸರಾಸರಿ $3,042ರಂತೆ ಒಟ್ಟು $10,709,515 ಗಳಿಸಿತು. ನಾಲ್ಕನೆ ವಾರಾಂತ್ಯ ಮುಗಿಯುವಾಗ ಇದು #4ನೆ ಸ್ಥಾನದಲ್ಲಿದ್ದು, 3,066 ಸ್ಥಳಗಳಲ್ಲಿ ಪ್ರತಿ ಥಿಯೇಟರಿಗೆ ಸರಾಸರಿ $1,804ರಂತೆ ಒಟ್ಟು $5,533,884ನ್ನು ಗಳಿಸಿತು. ಎನ್‌ಚ್ಯಾಂಟೆಡ್ ಒಟ್ಟು ಸ್ಥಳೀಯ ಗಳಿಕೆಯು $127,807,262 ಮತ್ತು ಒಟ್ಟು ವಿಶ್ವದಾದ್ಯಂತ ಗಳಿಕೆಯು $340,487,652 ಆಗಿದ್ದಿತು. ಇದು 2007ರಲ್ಲಿ ವಿಶ್ವದಾದ್ಯಂತ ಬಿಡುಗಡೆಯಾದ 15ನೇ ಅತಿಹೆಚ್ಚು ಗಳಿಕೆಯ ಚಲನಚಿತ್ರವಾಗಿದ್ದಿತು. === ಪ್ರಶಸ್ತಿಗಳು === ಒಟ್ಟಾರೆ, ಎನ್‌ಚ್ಯಾಂಟೆಡ್ ಅನ್ನು ಹಲವಾರು ವಿಮರ್ಶಕರ ಸಂಘಗಳು ಮತ್ತು ಚಲನಚಿತ್ರೋದ್ಯಮ ಸಂಘಟನೆಗಳ 19 ಪ್ರಶಸ್ತಿಗಳಿಗೆ ನಾಮಕರಣ ಮಾಡಲಾಗಿ, ಅವುಗಳ ಪೈಕಿ ಐದನ್ನು ಗೆದ್ದುಕೊಂಡಿತು: 8ನೇ Awardsನಲ್ಲಿ ಬೆಸ್ಟ್ ಲೈವ್ ಆಕ್ಷನ್ ಫ್ಯಾಮಿಲಿ ಫಿಲ್ಮ್ ಪ್ರಶಸ್ತಿ, 13th ' Awardsನ ಬೆಸ್ಟ್ ಫ್ಯಾಮಿಲಿ ಫಿಲ್ಮ್ ಪ್ರಶಸ್ತಿ, ಮತ್ತು ಮೂರು Awardಗಳು: ಅತ್ಯುತ್ತಮ ಫ್ಯಾಂಟಸಿ ಫಿಲ್ಮ್, ಅತ್ಯುತ್ತಮ ನಟಿ ಪ್ರಶಸ್ತಿ ಏಮಿ ಆಡಮ್ಸ್ಗೆ, ಹಾಗೂ ಅಲನ್ ಮೆಂಕೆನ್ಗೆ ಅತ್ಯುತ್ತಮ ಸಂಗೀತಕ್ಕಾಗಿ ಲಭಿಸಿದವು. ಎನ್‌ಚ್ಯಾಂಟೆಡ್ ಚಲನಚಿತ್ರವು 80ನೇ ಅಕ್ಯಾಡೆಮಿ ಅವಾರ್ಡ್ಸ್ನ ಬೆಸ್ ವಿಭಾಗದಲ್ಲಿ ಮೂರು ನಾಮನಿರ್ದೇಶನಗಳನ್ನು ಗಳಿಸುವ ಮೂಲಕ ಮೇಲುಗೈ ಪಡೆಯಿತಾದರೂ ಪ್ರಶಸ್ತಿ ಗೆಲ್ಲಲಿಲ್ಲ. ಹ್ಯಾಪಿ ವರ್ಕಿಂಗ್ ಸಾಂಗ್", "ಸೋ ಕ್ಲೋಸ್" ಮತ್ತು "ದಾಟ್ಶ್ ಹವ್ ಯು ನೋ" ನಾಮಕರಣಗೊಂಡ ಮೂರು ಹಾಡುಗಳಾಗಿದ್ದು, ಈ ಮೂರನ್ನೂ ಕಂಪೋಸರ್(ರಚನಾಕಾರ) ಆಗಿದ್ದ ಅಲನ್ ಮೆಂಕೆನ್ ಮತ್ತು ಗೀತಸಾಹಿತಿಯಾಗಿದ್ದ ಸ್ಟೀಫನ್ ಶ್ವಾರ್ಟ್‌ಜ್ ಬರೆದಿದ್ದರು. "ದಾಟ್ಶ್ ಹವ್ ಯು ನೋ" 65th Awardsನಲ್ಲಿ ಬೆಸ್ಟ್ ಒರಿಜಿನಲ್ ಸಾಂಗ್ ವಿಭಾಗದಲ್ಲಿ ನಾಮಕರಣಗೊಂಡಿತು ಮತ್ತು ಚಲನಚಿತ್ರದ ನಾಯಕಿಯ ಪಾತ್ರವಹಿಸಿದ್ದ ನಟಿ ಏಮೀ ಆಡಮ್ಸ್‌ಳನ್ನು – ವಿಭಾಗದಲ್ಲಿ ನಾಮನಿರ್ದೇಶನ ಮಾಡಲಾಯಿತು. 13th ' Awardsನಲ್ಲಿ ಆಡಮ್ಸ್‌ಳನ್ನು ಅತ್ಯುತ್ತಮ ನಟಿ ವಿಭಾಗಕ್ಕೆ, ಮೆಂಕೆನ್ ಅನ್ನು ಆತನ ಫಿಲ್ಮ್ ಸ್ಕೋರ್‌ಗಾಗಿ ಅತ್ಯುತ್ತಮ ಕಂಪೋಸರ್ ವಿಭಾಗಕ್ಕೆ ಮತ್ತು "ದ್ಯಾಟ್ಸ್ ಹವ್ ಯು ನೋ" ಅನ್ನು ಅತ್ಯುತ್ತಮ ಹಾಡು ವಿಭಾಗಕ್ಕೆ ನಾಮನಿರ್ದೇಶಿತಗೊಳಿಸಲಾಯಿತು. ಎನ್‌ಚ್ಯಾಂಟೆಡ್ 12th Awardsನಲ್ಲಿ ಎರಡು ನಾಮನಿರ್ದೇಶನಗಳನ್ನು ಗಳಿಸಿತು : ಏಮೀ ಆಡಮ್ಸಳ ನಟನೆಗಾಗಿ ಅತ್ಯುತ್ತಮ ನಟಿ - ಮ್ಯೂಸಿಕಲ್ ಆರ್ ಕಾಮಿಡಿ ವಿಭಾಗದಲ್ಲಿ ಹಾಗೂ ಥಾಮಸ್ ಶೆಲೆಸ್ನಿ, ಮ್ಯಾಟ್ ಜ್ಯಾಕಬ್ಸ್ ಮತ್ತು ಟಾಮ್ ಗಿಬನ್ಸ್‌ರ ದೃಶ್ಯ ಪರಿಣಾಮ(ವಿಶುವಲ್ ಎಫೆಕ್ಟ್‌ಸ್)ದ ಕೆಲಸಕ್ಕಾಗಿ ಬೆಸ್ಟ್ ವಿಶುವಲ್ ಎಫೆಕ್ಟ್‌ಸ್ ವಿಭಾಗದಲ್ಲಿ. ಗಿಬನ್ಸ್, ಜೇಮ್ಸ್ ಡಬ್ಲ್ಯೂ. ಬ್ರೌನ್, ಡೇವಿಡ್ ರಿಚರ್ಡ್ ನೆಲ್ಸನ್ ಮತ್ತು ಜಾನ್ ಕೋಸ್ಟರ್‌ರನ್ನು ಅನಿಮೇಟೆಡ್ ಚಿಪ್‌ಮಂಕ್‌ನ ಪಾತ್ರವಾದ ’ಪಿಪ್’ ಅನ್ನು ರೂಪಿಸಿದ್ದಕ್ಕಾಗಿ Societyಯ ಪ್ರಶಸ್ತಿಗಳ ಔಟ್‌ಸ್ಟ್ಯಾಂಡಿಂಗ್ ಅನಿಮೇಟೆಡ್ ಕ್ಯಾರೆಕ್ಟರ್ ಇನ್ ಅ ಲೈವ್ ಆಕ್ಷನ್ ಮೋಶನ್ ಪಿಕ್ಚರ್ ವಿಭಾಗದಲ್ಲಿ ನಾಮನಿರ್ದೇಶಿತಗೊಳಿಸಲಾಯಿತು. 10th Awardsನ ಎಕ್ಸೆಲೆನ್ಸ್ ಇನ್ ಫ್ಯಾಂಟಸಿ ಫಿಲ್ಮ್ ವಿಭಾಗದಲ್ಲಿ ವಸ್ತ್ರವಿನ್ಯಾಸಕಿ ಮೋನಾ ಮೇ ನಾಮನಿರ್ದೇಶಿತಗೊಂಡರು, ಹಾಗೂ ಸಂಗೀತ ಸಂಕಲನಕಾರರಾದ ಕೆನೆತ್ ಕಾರ್ಮನ್, ಜೆರೆಮಿ ರಾಬ್ ಮತ್ತು ಜೋನೀ ಡೀನರ್‌ Awardನ ಬೆಸ್ಟ್ ಸೌಂಡ್ ಎಡಿಟಿಂಗ್: ಮ್ಯೂಸಿಕ್ ಇನ್ ಎ ಮ್ಯೂಸಿಕಲ್ ಫೀಚರ್ ಫಿಲ್ಮ್ ವಿಭಾಗದಲ್ಲಿ ನಾಮನಿರ್ದೇಶಿತಗೊಂಡರು. ಜತೆಗೇ ಚಲನಚಿತ್ರವು ಸಾರ್ವಜನಿಕರ ಮತಗಳನ್ನು ಪರಿಗಣಿಸಲಾಗುವ Awardsನಲ್ಲಿ ಮೂರು ನಾಮನಿರ್ದೇಶನಗಳು ಮತ್ತು Awardsನ ನಾಲ್ಕು ನಾಮನಿರ್ದೇಶನಗಳನ್ನು ಕೂಡಾ ಗಳಿಸಿತು. Awardsನ ಮೂರು ನಾಮನಿರ್ದೇಶನಗಳು ಅತ್ಯುತ್ತಮ ಮಹಿಳಾ ನಟನೆ (ಏಮೀ ಆಡಮ್ಸ್), ಅತ್ಯುತ್ತಮ ಹಾಸ್ಯ ನಟನೆ (ಏಮೀ ಆಡಮ್ಸ್) ಮತ್ತು ಅತ್ಯುತ್ತಮ ಚುಂಬನ(ಏಮೀ ಆಡಮ್ಸ್ ಮತ್ತು ಪ್ಯಾಟ್ರಿಕ್ ಡೆಂಪ್‌ಸೀ) ವಿಭಾಗಗಳಲ್ಲಿ ಪ್ರಾಪ್ತವಾದವು. Awardsನ ನಾಮನಿರ್ದೇಶನಗಳು ಚಾಯ್ಸ್ ಮೂವೀ: ಚಿಕ್ ಫ್ಲಿಕ್, ಚಾಯ್ಸ್ ಮೂವೀ ನಟಿ: ಹಾಸ್ಯ (ಏಮೀ ಆಡಮ್ಸ್), ಚಾಯ್ಸ್ ಮೂವೀ ನಟ: ಹಾಸ್ಯ (ಜೇಮ್ಸ್ ಮಾರ್ಸ್‌ಡೆನ್), ಹಾಗೂ ಚಾಯ್ಸ್ ಮೂವೀ: ಖಳ (ಸೂಸನ್ ಸರಂಡನ್). ಮೆಂಕೆನ್ ಮತ್ತು ಶ್ವ್ಶಾರ್ಟ್‌ಜ್‍ರನ್ನು 51st Awardsನಲ್ಲಿ ಎರಡು ಬಾರಿ ಬೆಸ್ಟ್ ಸಾಂಗ್ ರಿಟನ್ ಫಾರ್ ಮೋಶನ್ ಪಿಕ್ಚರ್, ಟೆಲಿವಿಶನ್ ಆರ್ ಅದರ್ ವಿಶುವಲ್ ಮೀಡಿಯಾ ವಿಭಾಗದಲ್ಲಿ "ಎವರ್ ಎವರ್ ಅಫ್ಟರ್" ಮತ್ತು "ದ್ಯಾಟ್ಸ್ ಹವ್ ಯು ನೋ" ಹಾಡುಗಳಿಗಾಗಿ ನಾಮನಿರ್ದೇಶಿತಗೊಳಿಸಲಾಯಿತು. ತನ್ನ ಟ್ರೇಲರ್ಗಾಗಿ, ಈ ಚಲನಚಿತ್ರವು ಅತ್ಯುತ್ತಮ ಅನಿಮೇಶನ್/ಕೌಟುಂಬಿಕ ಫೀಚರ್ ಫಿಲ್ಮ್ ಮುನ್ನೋಟಕ್ಕೆ ನೀಡಲಾಗುವ 2008ರ ಅನ್ನು ಗಳಿಸಿತು. == ಉಲ್ಲೇಖಗಳು == ನಿರ್ದೇಶಕ ಕೆವಿನ್ ಲಿಮಾ ಅವರ ಪ್ರಕಾರ, Disneyಯ ಹಳೆಯ ಮತ್ತು ಭವಿಷ್ಯದ ಕಾರ್ಯಗಳ "ಸಾವಿರಾರು" ಉಲ್ಲೇಖಗಳನ್ನು ನಲ್ಲಿ ಮಾಡಲಾಗಿದ್ದು, ಅಣಕವಾಗಿಯೂ, " ಕ್ಲಾಸಿಕ್‌ಗಳಿಗಾಗಿ ರೂಪಿಸಲಾದ ಒಂದು ಬೃಹತ್ ಪ್ರೇಮಪತ್ರ"ವಾಗಿಯೂ ಕಾರ್ಯನಿರ್ವಹಿಸುತ್ತವೆ. ಈ ಚಿತ್ರಕ್ಕೆ ಹಸಿರುನಿಶಾನೆ ತೋರಿಸಲು Studiosಗೆ ಸುಮಾರು ಎಂಟು ವರುಷಗಳೇ ತಗುಲಿದವು, ಏಕೆಂದರೆ ಅದು "ಯಾವಾಗಲೂ ಅದರ ಭಾವದ ಬಗ್ಗೆಯೆ ವಿಶೇಷವಾಗಿ ಬಹಳ ಆತಂಕವನ್ನು ಹೊಂದಿದ್ದಿತು". ಲಿಮಾರವರು ಬರಹಗಾರರಾಗಿದ್ದ ಬಿಲ್ ಕೆಲ್ಲೀಯವರ ಜತೆಗೆ ಕಥಾವಸ್ತುವಿನೊಳಗೆ Disneyಯ ಉಲ್ಲೇಖಗಳನ್ನು ಒಟ್ಟು ಸೇರಿಸಲು ಕೆಲಸ ಮಾಡುತ್ತಿದ್ದಾಗ, ಅದು "ಒಂದು ಗೀಳಾಗಿ" ಪರಿಣಮಿಸಿತು; ಅವರು ಹೆಚ್ಚಿಗಿನ ಉಲ್ಲೇಖಗಳನ್ನು ಒಳಗೊಳ್ಳುವ ಸಲುವಾಗಿ ಹಳೆಯ ಡಿಸ್ನಿ ಚಲನಚಿತ್ರಗಳ ಪ್ರತಿಯೊಂದು ಪಾತ್ರದ ಹೆಸರನ್ನೂ, ಜತೆಗೇ ಹೆಸರಿನ ಅವಶ್ಯಕತೆಯಿದ್ದ ಪ್ರತಿಯೊಂದನ್ನೂ ಸಂಗ್ರಹಿಸಿದರು. Disneyಯ ಅನಿಮೇಟರ್‌ಗಳು ಕೆಲವೊಮ್ಮೆ ಒಂದು ಪಾತ್ರವನ್ನು ಹಿನ್ನೆಲೆಯ ಶಾಟ್‌ಗಳಲ್ಲಿ ಸೇರಿಸಿರುವರಾದರೂ, ಉದಾಹರಣೆಗೆ, ದ ಲಿಟ್‌ಲ್ ಮರ್‌ಮೇಡ್ ನಲ್ಲಿನ ಗುಂಪಿನಲ್ಲಿ ಕಾಣಿಸಿಕೊಳ್ಳುತ್ತದೆ, ಅವರುಗಳು ಈ ಪಾತ್ರಗಳ ವೈಯುಕ್ತಿಕ ಕತೆಯರಿಮೆಗಳು ದುರ್ಬಲವಾಗುವವೆಂಬ ಭೀತಿಯಿಂದ ಇತರ ಚಲನಚಿತ್ರಗಳ "ಪಾತ್ರಗಳ ಒಟ್ಟುಸೇರುವಿಕೆ"ಯನ್ನು ತಪ್ಪಿಸುತ್ತ ಇದ್ದರು. ಎನ್‌ಚ್ಯಾಂಟೆಡ್ ನಲ್ಲಿ ಹಳೆಯ ಚಲನಚಿತ್ರಗಳ ಪಾತ್ರಗಳು ಚೆನ್ನಾಗಿ ಕಾಣಿಸಿಕೊಳ್ಳುತ್ತವೆ, ಉದಾಹರಣೆಗೆ, ಚಲನಚಿತ್ರದ 2D ಅನಿಮೇಶನ್ ಭಾಗದಲ್ಲಿ ಬ್ಯ್ಶಾಂಬಿ ಯ ಥಂಪರ್ ಮತ್ತು ಫ್ಲವರ್ಗಳು ಕಾಣಿಸಿಕೊಳ್ಳುತ್ತವೆ. ಉಲ್ಲೇಖಗಳನ್ನು ಕ್ಯಾಮೆರಾ ಕೆಲಸ, ಸೆಟ್‌ಗಳು, ವಸ್ತ್ರಗಳು, ಸಂಗೀತ ಮತ್ತು ಸಂಭಾಷಣೆಗಳ ಮೂಲಕವೂ ಕೂಡ ಮಾಡಲಾಗಿದೆ. ಬಹಳ ಪರಿಚಿತ ಉದಾಹರಣೆಗಳೆಂದರೆ, ಸ್ನೋವ್ಹೈಟ್ ಎಂಡ್ ದ ಸೆವೆನ್ ಡ್ವಾರ್‌ಫ್‍ಸ್ ನ ವಿಷದ ಸೇಬುಗಳ ಬಳಕೆ ಮತ್ತು ಸ್ನೋವ್ಹೈಟ್ ಹಾಗೂ ಸ್ಲೀಪಿಂಗ್ ಬ್ಯೂಟಿ ಗಳಿಂದ ನಿಜವಾದ ಪ್ರೇಮದ ಚುಂಬನದ ಬಳಕೆ. Studiosನ ಚೇರ್‌ಮನ್ ಆದ ಡಿಕ್ ಕುಕ್ರವರು ಎನ್‌ಚ್ಯಾಂಟೆಡ್ ನ ಉದ್ಧೇಶದ ಒಂದು ಭಾಗವು ಹೊಸತೊಂದು ತಂಡವನ್ನು ಕಟ್ಟುವುದು (ಜಿಸೆಲ್‌ಳ ಪಾತ್ರದ ಮೂಲಕ) ಮತ್ತು ಹಳೆಯವನ್ನು ಪುನರೂರ್ಜಿತಗೊಳಿಸುವುದಾಗಿದ್ದಿತು ಎಂದು ಒಪ್ಪಿಕೊಂಡರು. == ವಾಣಿಜ್ಯೀಕರಣ == Disneyಯು ಮೂಲತಃ ಜಿಸೆಲ್‌ಳನ್ನು ರಾಜಕುಮಾರಿಯರ ಸಾಲಿಗೆ ಸೇರಿಸಬೇಕೆಂದಿದ್ದಿತು, ಮತ್ತು 2007ರ Fairನಲ್ಲಿ ಜಿಸೆಲ್ ಗೊಂಬೆಯನ್ನು ರಾಜಕುಮಾರಿಯ ಸ್ಥಾನಮಾನ ನೀಡುತ್ತಿರುವುದಾಗಿ ಘೋಷಿಸಿ ಪ್ರದರ್ಶಿಸಲಾಯಿತು, ಆದರೆ ಏಮೀ ಆಡಮ್ಸ್ಳ ಪ್ರತಿಕೃತಿಯ ಆಜೀವಪರ್ಯಂತ ಹಕ್ಕುಗಳಿಗಾಗಿ ಹಣ ತೆರಬೇಕಾಗುವುದೆಂದು ಮನಗಂಡಾಗ ಈ ನಿರ್ಧಾರವನ್ನು ಹಿಂತೆಗೆದುಕೊಳ್ಳಲಾಯಿತು. ಜಿಸೆಲ್‌ಳನ್ನು Disneyಯ ರಾಜಕುಮಾರಿಯರಲ್ಲೊಬ್ಬಳಾಗಿ ಮಾರುಕಟ್ಟೆಯಲ್ಲಿ ಮಾರಾಟ ಮಾಡುತ್ತಿಲ್ಲವಾದರೂ, ಎನ್‌ಚ್ಯಾಂಟೆಡ್ ನ ವಿಶೇಷ ಸರಕುಗಳನ್ನು ಹಲವಾರು ಅಂಗಡಿಗಳಲ್ಲಿ ಪ್ರದರ್ಶಿಸಲಾಯಿತು ಮತ್ತು ಇದರಲ್ಲಿನ ಜಿಸೆಲ್ ವಸ್ತುಗಳೆಲ್ಲದರಲ್ಲಿ ಏಮೀ ಆಡಮ್ಸಳ ಹೋಲಿಕೆಯ ಅನಿಮೇಟೆಡ್ ಚಹರೆಯನ್ನು ಬಳಸಲಾಯಿತು. ' Studiosನ 2007ರ ಹಾಲಿವುಡ್ ಹಾಲಿ-ಡೇ ಪೆರೇಡ್‌ನ ಮುಂದಾಳತ್ವವನ್ನು ಜಿಸೆಲ್ ವಹಿಸಿದ್ದಳು . ಜತೆಗೆ ಆಕೆಯನ್ನು 2007ರ ಮ್ಯಾಜಿಕ್ ಕಿಂಗ್‌ಡಮ್ನ ವರ್ಲ್ಡ್ ಕ್ರಿಸ್‌ಮಸ್ ಡೇ ಪೆರೇಡ್ನಲ್ಲಿ ಸಿಂಡರೆಲ್ಲಾ, ಸ್ನೋ ವ್ಹೈಟ್, ಬೆಲ್ ಮತ್ತಿತರ ಡಿಸ್ನಿ ರಾಜಕುಮಾರಿಯರೊಂದಿಗೆ ಪ್ರದರ್ಶಿಸಲಾಯಿತು. ಚಲನಚಿತ್ರವನ್ನು ಆಧರಿಸಿದ ವಿಡಿಯೋ ಗೇಮ್ ಒಂದನ್ನು ಮತ್ತು ಮೊಬೈಲ್ ಫೋನ್ಗಳಿಗಾಗಿ ಬಿಡುಗಡೆ ಮಾಡಲಾಯಿತು ಮತ್ತು ಜತೆಗೇ ಚಲನಚಿತ್ರದ ಪೂರ್ವಕಥೆಯೊಂದನ್ನು ಒಂದು Advanceನ ಶೀರ್ಷಿಕೆಯ ರೂಪದಲ್ಲಿ ಬಿಡುಗಡೆ ಮಾಡಲಾಯಿತು,: ಇದರಲ್ಲಿ ಜಿಸೆಲ್ ಮತ್ತು ಪಿಪ್ ಆಂದಲೇಶಿಯಾವನ್ನು ಜಾದೂ ಮಂತ್ರದ ಪ್ರಭಾವಕ್ಕೆ ಒಳಗಾಗುವುದರಿಂದ ಉಳಿಸುವುದನ್ನು ಬಿಂಬಿಸಲಾಗಿದೆ. == ಚಿತ್ರದ ಉತ್ತರಭಾಗ == ವರದಿಯ ಪ್ರಕಾರ ಎನ್‌ಚ್ಯಾಂಟೆಡ್ ನ ಮುಂದಿನ ಭಾಗವನ್ನು ಹೊರತರಲಿದ್ದು, ಇದನ್ನು ಬ್ಯಾರೀ ಜೋಸೆಫ್‌ಸನ್ ಮತ್ತು ಬ್ಯಾರಿ ಸೊನೆನ್‌ಫೀಲ್ಡ್ ಮತ್ತೆ ನಿರ್ಮಿಸಲಿದ್ದಾರೆ ಹಾಗೂ ಹ್ಯಾಂಕ್ ಅಜೇರಿಯಾರವರು ಗಾರ್ಗಮೆಲ್ನ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಜೆಸ್ಸೀ ನೀಲ್ಸನ್ರವರನ್ನು ಚಿತ್ರಕತೆ ಬರೆಯಲು ನೇಮಕ ಮಾಡಲಾಗಿದ್ದು,ಆನ್ ಫ್ಲೆಚರ್ರವರನ್ನು ನಿರ್ದೇಶನಕ್ಕಾಗಿ ನಿಯಮಿಸಲಾಗಿದೆ. Disneyಯು ಮೊದಲ ಚಲನಚಿತ್ರದಲ್ಲಿ ಅಭಿನಯಿಸಿದ ತಂಡದ ಸದಸ್ಯರು ಹಿಂದಿರುಗುವರೆಂಬ ನಿರೀಕ್ಷೆಯಿಟ್ಟುಕೊಂಡಿದೆ ಮತ್ತು 2011ರಲ್ಲಿ ಈ ಚಲನಚಿತ್ರವನ್ನು ಥಿಯೇಟರುಗಳಲ್ಲಿ ಬಿಡುಗಡೆ ಮಾಡಬೇಕೆಂದಿದೆ. == ಆಕರಗಳು == == ಬಾಹ್ಯ ಕೊಂಡಿಗಳು == @ ಐ ಎಮ್ ಡಿ ಬಿ ಬಾಕ್ಸ್ ಆಫ಼ೀಸ್ ಮೋಜೊದಲ್ಲಿ 2010-07-23 ವೇಬ್ಯಾಕ್ ಮೆಷಿನ್ ನಲ್ಲಿ. ಟೆಂಪ್ಲೇಟು: () ಟೆಂಪ್ಲೇಟು: